ועדת הכלכלה, כנסת 24, פרוטוקול מספר 156, 2022-01-24 12:00

מיכאל ביטון: אני פותח את ישיבת ועדת הכלכלה.

מיכאל ביטון: על סדר-היום: דיווח השר לפיתוח הפריפריה, הנגב והגליל על פעילות משרדו.

מיכאל ביטון: אנחנו ממשיכים עם השר עודד פורר.

מיכאל ביטון: לפני רגע סיימנו דיון חשוב בתפקידו כשר החקלאות.

מיכאל ביטון: עיקר הדיון התבסס על הרפורמה בחקלאות, אבל כמובן יש סינרגיה בין הדיון הקודם לדיון הבא.

מיכאל ביטון: בתפקידו כשר לפיתוח הפריפריה, הנגב והגליל, שם יש עולם שלם של חקלאות והחקלאות פרוסה על גבולות הארץ, בערבה, בבקעת הירדן, בצפון, בגבול הלבנון, בעוטף עזה וגם במרכז הארץ.

מיכאל ביטון: יש זיקה בין שני הדיונים.

מיכאל ביטון: אנחנו מקדמים בברכה את ראש עיריית צפת לשעבר, אילן שוחט ידידי, שהתמנה למנכ"ל המשרד לפיתוח הפריפריה, הנגב והגליל.

מיכאל ביטון: מאחלים לך הצלחה.

מיכאל ביטון: היית בצפת, אתה יודע מה זה אתגרי הגליל.

מיכאל ביטון: אנחנו מכירים את הנגב.

מיכאל ביטון: עשית בשכל, השר, שיש לך נציג אוטנטי שהלך לחפש את כספי הממשלה ועכשיו יש לו הזדמנות להקשיב היטב לרשויות ולעבוד נכון איתן.

מיכאל ביטון: יש לך פה אדם מנוסה.

מיכאל ביטון: הוא גם ויתר על חברותו בכנסת ברגע מסוים והנה הוא סוגר מעגל ומוביל משרד ממשלתי.

מיכאל ביטון: בהצלחה, אילן ידידי.

אילן שוחט: תודה.

מיכאל ביטון: אני יכול לדבר שעה על הנגב, אהוב ליבי הנגב.

מיכאל ביטון: זכיתי גם להוביל את ירוחם ולחולל בה שינוי ולהביא אותה לצמיחה ויציבות.

מיכאל ביטון: אבל גם זכיתי להקים את מועצת הנגב, ליזום גוף שיתחיל לחבר את הנגב ושיעבדו יחד ראשי הרשויות, חברה אזרחית, עמותות.

מיכאל ביטון: הקמנו את זה ביסוד.

מיכאל ביטון: הדיונים הראשונים שלי היו עם טל אלעל, ממלא מקום ראש העיר, שהיה גם במנדל.

מיכאל ביטון: אמרתי שיש לי רעיון כזה והוא אמר שגם לו יש רעיון כזה והקמנו את מועצת הנגב עם טל אלעל, מוחמד אלנברי וסיגל מורן.

מיכאל ביטון: לאחר מכן עשרות ראשי רשויות ועשרות גופי חברה אזרחית מכל הסוגים.

מיכאל ביטון: אמרנו איך נעבוד?

מיכאל ביטון: הרי באמת יש מתחים, כמו שאתה יודע, על גבולות והכנסות ועניינים.

מיכאל ביטון: אמרנו שנשים את המלחמות בצד ונשים את מה שחשוב לכולנו.

מיכאל ביטון: ואז דיברנו על שדה תעופה לנגב, רוצים בנבטים, מקווים שזה יצליח.

מיכאל ביטון: דיברנו על הבריאות בנגב.

מיכאל ביטון: עשינו בג"צ נגד מדינת ישראל על העובדה שיש רק בית חולים אחד בנגב, בית חולים סורוקה.

מיכאל ביטון: העובדה שיש חצי מכמות הרופאים, מיטות האשפוז ומספר האחיות ותוחלת החיים קטנה יותר.

מיכאל ביטון: הדברים דומים גם בגליל.

מיכאל ביטון: אתה מכיר את פערי הבריאות היטב.

מיכאל ביטון: זכיתם להקים סוף סוף בית ספר לרפואה וזה משפר אבל אנחנו עדיין בפערים.

מיכאל ביטון: הפערים בנגב ובגליל הם גדולים, בעולם הבריאות, בעולם התשתיות, בעולם התחבורה, בעולם החינוך, בעולם החוסן והעושר המוניציפלי, בעולם ההגירה החיובית מול ההגירה השלילית.

מיכאל ביטון: עולם הביטחון האישי של האזרח ביחס למרחב שהוא נמצא בו.

מיכאל ביטון: כל הדברים האלה הם משימות של ממשלה שלמה.

מיכאל ביטון: אז מה תפקידו של השר לפיתוח הפריפריה, הנגב והגליל עם אותם כמה מאות מיליונים שיש לו?

מיכאל ביטון: איך הוא יעשה מהפכה, הרי זה לא בידיים שלו?

מיכאל ביטון: יש לי דימוי על הדבר הזה.

מיכאל ביטון: הרבה פעמים ממשלה מפציצה בתקציבים כמו בקטיושות, אתה יורה לפעמים זה פוגע.

מיכאל ביטון: אתה לא יכול לירות קטיושות.

מיכאל ביטון: אתה כל שקל שלך צריך להיות טיל מונחה, טיל ממוקד.

מיכאל ביטון: השקל שלך, אם הוא נעשה נכון והוא יצר תכנון, יוזמה או הזדמנות, הוא הופך ל-10 שקלים של ממשלה.

מיכאל ביטון: אתה הקטר שאומר לממשלה, שימו לב, עלה נגב זה מיוחד, נעשה את זה.

מיכאל ביטון: שימו לב, שדה תעופה זה חשוב, בואו נלך.

מיכאל ביטון: מה חסר?

מיכאל ביטון: 10 מיליון לתכנון?

מיכאל ביטון: אני איתכם.

מיכאל ביטון: מה חסר בכל רשות?

מיכאל ביטון: עוגן לפיתוח כלכלי?

מיכאל ביטון: אני איתכם.

מיכאל ביטון: עכשיו תביא את משרדי הממשלה.

מיכאל ביטון: החכמה של המשרד הזה הוא לקחת את הכסף שלו ולגרום לממשלה לחשוב מחדש, לתת יותר לנגב ולגליל.

מיכאל ביטון: להיות הדובר של הנגב והגליל בשולחן הממשלה ולהסיט תשומת לב וגם משאבים.

מיכאל ביטון: אבל עשו דברים מאוד מאוד יפים בנגב וגליל ותשמרו עליהם.

מיכאל ביטון: עכשיו היה מהלך שהסיט חזרה המון כסף למרכז הארץ.

מיכאל ביטון: בסוף, אני אומר לכם, זה נגב וגליל ופריפריה גיאוגרפית.

מיכאל ביטון: זה לא שאין עניים בדרום תל-אביב.

מיכאל ביטון: יש, אבל ממוצע ההשקעה של עיריית תל-אביב בילד מהתקציב העירוני, לא בגלל שהתושב שילם ארנונה אלא בגלל שהבנקים שילמו ארנונה.

מיכאל ביטון: הרי התושב התל-אביב משלם 6,000 – 7000 שקלים על דירה קטנה.

מיכאל ביטון: אבל הילד שלו עולה לעירייה 16,000 שקלים.

מיכאל ביטון: אם יש לו 4 ילדים הוא מקבל מהעירייה כסף לחינוך, 60,000 שקלים ל-4 ילדים, לא מכספי הממשלה.

מיכאל ביטון: זה העושר המוניציפלי וזה גם יכול להגיע לדרום תל-אביב.

מיכאל ביטון: אתם צריכים ללכת לנגב ולגליל פאר אקסלנס.

מיכאל ביטון: אז תציגו לנו את החזון, את הפעולות המרכזיות, את התעדוף התקציבי ואת השינויים שבכוונתכם לחולל במשרד.

מיכאל ביטון: לאחר מכן, כמו תמיד, סבב חברי כנסת לפי זמן הגעתם.

מיכאל ביטון: בבקשה, אדוני השר.

עודד פורר: תודה אדוני היושב-ראש.

עודד פורר: אני נמצא עכשיו במקום טוב, משמאלי הנגב ומימיני הגליל.

מיכאל ביטון: סמוטריץ', חידה: מי לימד בישיבת הדרום ברחובות?

מיכאל ביטון: שני רבנים דגולים.

מיכאל ביטון: אתה עונה על זה, אתה מקבל מיליון דולר.

מיכאל ביטון: הרב עמיטל והרב שך, בישיבת הדרום.

מיכאל ביטון: אז פעם רחובות היתה הדרום אבל אנחנו לא מקבלים את זה.

מיכאל ביטון: אז אתה בן רחובות אבל לא זה לא הדרום.

עודד פורר: אגב, מוסד מצוין, ישיבת הדרום ברחובות.

עודד פורר: לענייננו.

עודד פורר: קודם כל תודה אדוני היושב-ראש.

עודד פורר: אני יודע עד כמה הנגב יקר לך.

עודד פורר: משמאלי ומימיני יושבים שני ראשי רשויות לשעבר.

עודד פורר: במשרד לפיתוח הנגב והגליל לנושא השלטון המקומי יש משמעות עצומה.

עודד פורר: השלטון המקומי בנגב ובגליל הרבה יותר דומיננטי מבחינת ההשפעה שלו והחשיבות שלו יותר ממקומות אחרים.

עודד פורר: כשהייתי צריך למנות מנכ"ל למשרד, אז בהחלט, העובדה שאילן גם היה ראש רשות וגם הגיע מצפת, זה דרמטי.

מיכאל ביטון: עדיין גר בצפת.

עודד פורר: כראש רשות הוא נהנה משני דברים.

עודד פורר: אחד, הוא יודע בדיוק עם מה מתמודד השלטון המקומי עימו אנחנו עובדים ואיך לסייע לו וגם השלטון המקומי לא יכול לעבוד עליו.

עודד פורר: זה גם לא פחות חשוב בתוך הסיפור הזה.

עודד פורר: באמת, המשרד לפיתוח הפריפריה, הנגב והגליל אולי קצת בשנים האחרונות פעל בלי איזה חזון שהוא חזון ברור לגבי מה באמת תפקידו.

עודד פורר: שואלים את זה גם.

עודד פורר: מה אמור לעשות משרד פיתוח הנגב והגליל?

עודד פורר: בחודשים הראשונים גיבשנו חזון מאוד ברור שלאורו בוצעו ונכתבו כל תכניות העבודה.

עודד פורר: תכף המנכ"ל יציג את תכניות העבודה אבל אני כן רוצה לומר את הכותרות.

עודד פורר: שוב, גם כאן, כמו שדיברתי בחקלאות, ההסתכלות היא לא לשנה הקרובה בנגב והשנה הבאה בגליל, אלא מה קורה במדינת ישראל 10 ו-15 שנים קדימה.

עודד פורר: מדינת ישראל, בפיזור האוכלוסייה, לא תוכל להמשיך להתקיים עם זה שכולנו מתרכזים באזור המרכז, מה שנקרא גדרה-חדרה והשוליים בנגב ובגליל צחיחים מבחינת אוכלוסייה, או שיש שם אוכלוסייה שהיא מאוד מאוד מבוזרת.

עודד פורר: דרמטי עבורנו, כאשר אני מסתכל על זה שיחיו כאן 17 מיליון איש ואיפה הם יגורו ואיך זה ייראה, אנחנו חייבים לייצר מרכזים חדשים.

עודד פורר: שלא יהיה מצב שאני מחבר את הגליל למרכז ואני מחבר את הנגב לתל-אביב אלא בדיוק הפוך.

עודד פורר: צריך להיות מרכז בנגב או מרכזים בנגב, אם אני אקח נגב מזרחי, נגד נגב מערבי, צריכים להיות מרכזים שהם המטרופולין.

עודד פורר: בסוף ירוחם, ערד ודימונה, יצטרכו שלושתן לתת שירות לאוכלוסייה.

עודד פורר: אגב, זה גם משליך על המועצות האזוריות.

עודד פורר: בכובע שלי כשר החקלאות, הסינרגיה בין המשרדים היא מאוד מאוד חשובה כי הרבה מאוד מהחקלאות בסופו של דבר נמצאת בנגב ובגליל.

עודד פורר: אותו הדין בגליל.

עודד פורר: התפקיד שלנו הוא להפוך את הרשויות המקומיות בגליל למטרופולינים גדולים שסביבם כבר הכול מתפתח.

עודד פורר: אז האזרח שחי בגליל או בנגב מקבל את השירותים.

עודד פורר: אם הוא רוצה לנסוע לנופש בתל-אביב, כמו שהתל-אביבי נוסע לנופש בגליל, אחלה.

עודד פורר: אבל להגיד תגורו בגליל, תעבדו בתל-אביב זה לא פתרון.

עודד פורר: זה לא משהו שאי-אפשר לעשות אותו היום, בוודאי בעבודה מרחוק, אבל זאת לא אסטרטגיה.

עודד פורר: האסטרטגיה צריכה להיות שאתה כאזרח שבחר לגור בירוחם או בצפת תזכה לכל השירותי9ם שמגיעים לאזרח, כפי שמקבלים בתל-אביב.

עודד פורר: זה מתחיל בבריאות, בחינוך, בתעסוקה.

עודד פורר: סביב הדברים האלה אנחנו פועלים.

עודד פורר: מה עושה המשרד לפיתוח נגב והגליל?

עודד פורר: אני לא משרד הבריאות אבל אני כן יכול לתת את הגרוש ללירה ולעשות את השינוי לכמה מבתי החולים.

עודד פורר: להתחיל ולהוביל תהליך ולייצר מהלכים שגוררים אחריהם את המשרדים האחרים.

מיכאל ביטון: Seed money שהופך לעץ.

עודד פורר: ממש.

עודד פורר: אחד הדברים שאמרנו ואני אומר את זה פה בכנסת.

עודד פורר: מבחינתי, אני רוצה שיתופי פעולה שאני הופך שקל לשניים, לשלושה וארבעה.

עודד פורר: יש הרבה מאוד גופים פילנתרופיים שרוצים לעבוד בנגב ובגליל.

עודד פורר: חשוב שתהיה ראייה מתכללת.

עודד פורר: התפקיד של המשרד לפיתוח נגב וגליל זה באמת לראות איך אנחנו מייצרים את הראייה המתכללת הזאת.

עודד פורר: יש כמה פרויקטים שתכף אילן יציין, בתחום של הבריאות כדי להניע תהליכים.

עודד פורר: דבר נוסף שגם אתה ציינת אותו, אני רואה בעצמי כחבר הממשלה שהוא נציג הנגב והגליל סביב שולחן הממשלה.

עודד פורר: כשמגיעה החלטה, צריך לראות בראייה הזאת.

עודד פורר: גם החלטות הממשלה שהגיעו גם לטובת הנגב, אם זה עיר הבה"דים או החלטות אחרות, ידענו לתת את האינפוט שלנו כדי לעשות את השינוי, כשהכל מכוון לגבי מה אנחנו רוצים לייצר גם עם החלטות הממשלה וגם מול הרשויות המקומיות.

עודד פורר: אמרתי את זה גם לראשי הרשויות.

עודד פורר: צריך להתחיל לחשוב על שיתוף פעולה בין הרשויות.

עודד פורר: אין לי טעם לקחת את דימונה ולהגיד שחשוב לתת להם מרכז חדשנות ולתת להם מרכז חדשנות.

עודד פורר: תבוא ערד ותגיד שגם לה חשוב מרכז חדשנות, או שלשניהם יהיה מתקני ספורט ענקיים.

עודד פורר: צריך לייצר מצב שבו הערים משרתות אחת את השנייה.

עודד פורר: זה בסדר אם יש תנועה.

עודד פורר: אני לא צריך מצב שתושב ערד, כדי לקבל שירותים, ייסע לרחוקות, אפילו לא לבאר-שבע.

עודד פורר: אני רוצה שיהיה מטרופולין ערד-דימונה-ירוחם.

עודד פורר: אותו דבר דיברתי גם בשדרות, באופקים ונתיבות.

עודד פורר: גם הגוש הזה צריך לייצר בעצמו.

מיכאל ביטון: אם תעשה את זה, אתה מיישם את חזון שרון.

מיכאל ביטון: לא אריאל שרון, שרון שתכנן את עיירות הפיתוח.

מיכאל ביטון: הוא היה מתכנן במשרד השיכון.

מיכאל ביטון: הוא אמר, אני עושה עיירות פיתוח, סביבן מגזר כפרי.

מיכאל ביטון: יש סינרגיה והן יחד בחינוך, במסחר.

מיכאל ביטון: לא תמיד זה קרה אבל האזוריות חשובה.

עודד פורר: הגיע הזמן ב-2022 שהעיירה תהיה עיר.

מיכאל ביטון: נכון.

מיכאל ביטון: אנחנו החלטנו שירוחם זאת עיר.

מיכאל ביטון: היינו בצפת בישיבת ממשלה ואמרו שנקדם את ירוחם וחצור כפיילוט.

מיכאל ביטון: שאל אותי איזה כתב האם הפכנו לעיר?

מיכאל ביטון: ואמרתי לו שכן.

מיכאל ביטון: מאותו יום אנחנו עיר.

מיכאל ביטון: אומרים לי, אבל אתם מועצה מקומית.

מיכאל ביטון: אמרתי לו, אתה תגיד לי איך קוראים לנו?

מיכאל ביטון: אנחנו עיר, סופית.

מיכאל ביטון: אבל עיר עם אופי כפרי, חקלאות מסביב.

עודד פורר: גם בשיחה בינינו, חבר הכנסת ביטון, דיברנו על זה שבאמת כדי שירוחם תהיה עיר שמחזיקה את עצמה, אני צריך לדאוג שבירוחם יהיו 50,000 תושבים.

עודד פורר: אותו הדין בצפת ואותו הדין באתגרים שיש לנו בנוף הגליל ובמקומות אחרים כדי שבאמת לבצע את זה.

עודד פורר: סביב זה נגזרו תכניות העבודה, שאני מבקש שהמנכ"ל יפרט אותן קצת.

מיכאל ביטון: בבקשה.

אילן שוחט: (מוצגת מצגת) תודה רבה על הפתיחה.

אילן שוחט: אין ספק שברגע שיש חזון מוגדר ויש ראייה כזאת שמאוד מתחברת.

אילן שוחט: כבוד היושב-ראש, כשהיינו ראשי רשויות היה חסר לנו מישהו שיראה את התמונה הכללית ושלא יגרום לנו לריב בינינו לבין עצמנו.

אילן שוחט: גם היו נהנים מהמריבות שלנו ויושבים וצוחקים.

אילן שוחט: היום יש חזון.

אילן שוחט: ישבנו עם השר וממש חידדנו אותו עד כמה שאפשר, שידבר על התמונה הכללית ועל הפיתוח.

אילן שוחט: נתחיל בסקירה קצרה.

אילן שוחט: המשרד התחיל את פעילותו ב-2005.

אילן שוחט: באוקטובר 2015 הורחבו סמכויותיו של המשרד ושונה שמו בישראל למשרד לפיתוח הפריפריה, הנגב והגליל.

אילן שוחט: אז גם התחיל לפעול בפריפריה חברתית.

אילן שוחט: גם שמעתי בנימה שלך וזה גם חלק מהדברים.

אילן שוחט: אנחנו חושבים שהדגש והפוקוס הוא נגב גליל.

אילן שוחט: הפריפריה החברתית חשובה מאוד וצריכה לקבל את הטיפול שלה, אבל לא סתם גם המשרד לפיתוח נגב גליל בשביל שהפוקוס יהיה בנגב ובגליל.

אילן שוחט: אנחנו כרגע נמצאים במספר החלטות ודברים שגם יהיו נגזרת של החלטות ממשלה לגבי המעמד של המילה "פריפריה" בתוך התחום של המשרד.

אילן שוחט: בחזון השר, כפי שהוצג בפניכם כרגע, ניסינו לתמצת את כל החזון הזה לשני משפטים וזה מאוד קשה.

אילן שוחט: לראות בנגב ובגליל מרכזים עצמאיים משגשגים שמהווים עוגנים אזוריים מבוססים תוך התחברות לנכסים ייחודיים המאפיינים אזורים אלה.

אילן שוחט: זאת אומרת, כמו שאמר השר, אנחנו רוצים שהנגב והגליל יהיו מרכזים בפני עצמם עם קביים ויכולות לעמוד ולהתבסס ולתת מענה לתושבים שלהם, תוך התייחסות והתחברות לנכסים ייחודיים.

אילן שוחט: נכסים ייחודיים זה אותם דברים ואותן פלטפורמות שקיימות גם ככה בנגב ובגליל ועליהן צריך להתבסס ולא להמציא.

אילן שוחט: כבוד היושב-ראש, הרבה פעמים מביאים כל מיני המצאות.

אילן שוחט: מה שהלך טוב בתל-אביב, בוא נביא אלינו.

אילן שוחט: היו ראשי ערים שראו משהו בברצלונה והביאו את זה אליהם ליישוב.

אילן שוחט: זה גימיק וזה מחזיק בדיוק שנה.

אילן שוחט: זה מבזבז כסף אבל זה לא נכס ייחודי שהחיבור אליו הוא טבעי.

אילן שוחט: זה נקרא השתלות שבאות מבחוץ וסתם מבזבזים כספים ותהליכים.

אילן שוחט: צריך גם לדעת לזהות את אותם נכסים ייחודיים וליצור הכללה.

אילן שוחט: מה היא אותה הכללה?

אילן שוחט: הכללה זה חיבור התושבים לפירות הצמיחה.

אילן שוחט: ראו מקרה מעבר עיר הבה"דים.

אילן שוחט: מעתיקים את עיר הבה"דים.

אילן שוחט: אם היו מעתיקים את עיר הבה"דים ותושבי באר-שבע והסובב, כל אותם שבעה ערי ההזנה של הפרויקט הזה לא ייהנו מתקציבים ולא יהיו חלק מהחגיגה שקורית בעיר הבה"דים, הם הופכים להיות מנוכרים ומנותקים.

אילן שוחט: לכן החכמה היא לא רק להביא פרויקט אלא לראות איך הוא מתחבר ויוצר הכללה בקרב אותם תושבים שיהיו חלק מפירות הצמיחה.

אילן שוחט: דבר נוסף וחשוב שזה השר נתן לי כהנחיה מהיום הראשון.

אילן שוחט: המשרד הזה הוא משרד מתכלל.

אילן שוחט: הרבה פעמים אנחנו רואים איך משרד אחד פועל בצד ימין, משרד שני פועל בצד שמאל ואף אחד לא רואה את התמונה הגדולה.

אילן שוחט: אם תשאלו אותי מי הדמות הכי חשובה בעולם הציוני?

אילן שוחט: אם אני עכשיו שואל אותך, אדוני היושב-ראש, מי הדמות שתרם הכי הרבה לציונות והוא היה המודל?

אילן שוחט: אתה תגיד לי?

מיכאל ביטון: משה רבנו או בן-גוריון.

אילן שוחט: בן-גוריון ויש כאלה אומרים הרצל כי הוא חזה את המדינה.

אילן שוחט: הרצל אמר שנקים מדינה, אפשר באוגנדה או בכל מקום אחר.

אילן שוחט: היחיד שגרם לכולנו לדבר באותה שפה ולהיות מחוברים זה אליעזר בן יהודה.

אילן שוחט: אחד המטלות שהשר נתן לנו פה, זה לדבר בשפה אחידה, שכל משרדי הממשלה ידברו באותה שפה.

אילן שוחט: כשאנחנו נרצה לקדם משהו זה לא יהיה כי אנחנו נגד מישהו אלא זאת התמונה הכללית ומובילה.

אילן שוחט: התכלול והעבודה של המשרד, ותכף תראו שזה גם בא לידי ביטוי בפרויקטים.

אילן שוחט: אנחנו לא סוליסטים.

אילן שוחט: אנחנו לא רואים את עצמנו כמשרד שמוביל לבד.

אילן שוחט: אנחנו מאוד לבד שיתופי פעולה, לשמוע ולהקשיב.

אילן שוחט: אתם תראו פה שיתופי פעולה נדירים שמעולם לא היית מעלה על דעתך שנגב גליל, לדוגמה, ייתן כסף למשרד לביטחון פנים, זה לא היה פעם.

אילן שוחט: אבל כשרואים סוגיה, שתכף נדבר עליה, כמו פשיעה חקלאית, אז כן מצאנו את עצמנו שם ונראה את זה.

מיכאל ביטון: יפה.

אילן שוחט: זאת מצגת שמביאה את הדברים בקצרה.

אילן שוחט: להביא לצמצום פערים בחינוך, בבריאות, בתעסוקה ובתרבות לרווחת התושבים.

אילן שוחט: מעבר להבאת תושבים, יש לנו הרבה עבודה עם שימור המסה ולדעת להשאיר את האנשים באזורים ושלא יעזבו.

מיכאל ביטון: כל מי שלא גר בנגב אומר שצריך להביא לנגב תושבים.

מיכאל ביטון: כל מי שנולד בנגב כמוני וכמוך אומר: מה להביא?

מיכאל ביטון: תשמור את אלה שעוזבים.

מיכאל ביטון: איך הסברתי להם את זה?

מיכאל ביטון: זה הקומקום של מסעודה ביטון.

מיכאל ביטון: היא היתה ממלאת תה עם נענע עם פיה.

מיכאל ביטון: עכשיו אתה מוזג את התה בכוס, יש בו חור יותר גדול מהפיה.

מיכאל ביטון: אז אתה ממלא תושבים לנגב ועוזבים אותו.

מיכאל ביטון: תשמור על בני הנגב והגליל.

מיכאל ביטון: תשקיע בהם ואחרי זה תביא חדשים מבורכים.

מיכאל ביטון: תשמור על בני הנגב והגליל.

עודד פורר: בהקשר הזה, בדיוק אתמול השקנו פרויקט שהוא משותף לנו, למשרד הבריאות ומשרד החינוך שנקרא "אילנות לרפואה".

עודד פורר: המשמעות היא, לקחת את החבר'ה בנגב ובגליל ולייצר מהם רופאים לנגב ולגליל.

מיכאל ביטון: רוב הרופאים שלמדו בבן-גוריון לא נשארים בנגב אבל אומרים שרופא שהוא בן הנגב ולמד בבן-גוריון 99% שיישאר.

מיכאל ביטון: למה?

מיכאל ביטון: כי להיות רופא אתה צריך משפחה רחבה וזה הבית שלך וזה נשאר.

מיכאל ביטון: ככה זה גם בגליל.

מיכאל ביטון: יעל תתקן אותי.

עודד פורר: אתמול בישרתי על זה ואנחנו נעשה את זה גם בגליל אבל בנגב כר התחלנו להפעיל מכינה לאילנות.

יסמין פרידמן: זה פרויקט שעובדים עליו שנים.

יסמין פרידמן: מה זאת אומרת התחלנו?

יסמין פרידמן: אתם מסבסדים.

עודד פורר: מכינה ל"אילנות", כן.

עודד פורר: את המכינה.

מיכאל ביטון: סליחה שהפרענו לך המנכ"ל קח עוד 5-10 דקות כדי שנשמע את חברי הכנסת ועוד אנשים.

אילן שוחט: קודם כל, זה התקציב וחשוב לראות אותו.

אילן שוחט: יש לנו השנה מגמת עלייה מאוד חזקה, תקציב של מעל 600 מיליון שקלים ועוד כל מיני פרויקטים.

עודד פורר: זה חסר תקדים.

אילן שוחט: חסר תקדים מבחינת המשרד.

אילן שוחט: השר פעל לכך רבות והיד עוד נטויה.

אילן שוחט: מצד שני, עכשיו אנחנו מפתחים ציפיות אז צריך לראות שזה לא חוזר אלינו בבומרנג.

מיכאל ביטון: גם איכות הביצוע וביצוע מלא.

אילן שוחט: נכון.

אילן שוחט: המשרד הזה עם ביצוע מלא.

אילן שוחט: נעבור לשקף הבא, תחומי הפעילות של המשרד.

אילן שוחט: הזכרנו אותם וגם היושב-ראש הזכיר וגם השר.

אילן שוחט: בוא ניכנס ונצלול לפילוח וניצול תקציב של 2021.

אילן שוחט: זה הניתוח של תקציב 2021.

אילן שוחט: 44% הלך לפיתוח כלכלי וכל השאר הלך לדברים שהם יותר קהילה, רפואה, מוסדות, תשתיות ציבור ותרבות.

אילן שוחט: בוא נעבור לשקף הבא של תוכניות העבודה וניכנס לכל תכנית ונדבר עליה.

אילן שוחט: קודם כל, בתחום הכלכלי.

אילן שוחט: בתחום הכלכלי אנחנו עושים פה דברים אבל אי-אפשר להתעלם ממשבר הקורונה שפקד את המדינה ולכן שמנו דגש על אותם דברים שגם יתנו דחיפה ועזרה לאותם עסקים.

אילן שוחט: דיגיטציה של עולם העסקים, פרויקט חסר תקדים שייתן למעשה פלטפורמה שהיא סדר-גודל שווי של עד קרוב ל-30,000 שקלים לבתי עסקים בנגב ובגליל ובפריפריה החברתית שיעזרו להם לעלות על הטרפיק של כל הצרכנים במרכז הארץ ויהיה אפשר לעשות מהם הזמנות עם משלוחים.

אילן שוחט: זה כולל סליקה והדרכה.

אילן שוחט: להקפיץ רמה את אותן חנויות ייחודיות שנמצאות בפריפריה וסובלות מחוסר תנועה ותלויות בציבור מסוים.

אילן שוחט: זה פרויקט שעומד לצאת לדרך.

אילן שוחט: אתם עוד תשמעו עליו.

אילן שוחט: הוא הולך לעשות ממש קפיצת מדרגה להרבה אנשי עסקים.

אילן שוחט: אתה מלמד אותם את העולם ואת העתיד.

אילן שוחט: יש הרבה כאלה שתקועים ומפחדים ואין להם אומץ וגם אין להם כסף.

אילן שוחט: אנחנו נותנים להם את האומץ הזה להיות בדיגיטציה.

אילן שוחט: דבר שני בפיתוח כלכלי, תוכניות אסטרטגיות.

אילן שוחט: פה אני אדבר על שתי החלטות ממשלה שאנחנו מתעסקים איתן כרגע.

אילן שוחט: אחת, זה בתחום הבדואים, שזה 7% מתקציב המשרד, 24 מיליון שקלים.

אילן שוחט: השני, בחברה הערבית, 30% מהתקציב, קרוב ל-100 מיליון שקלים שיגיעו לאותם פרויקטים על פי החלטות הממשלה.

אילן שוחט: גם ככה אנחנו פועלים בתחומים הללו והאוכלוסיות האלה בנגב ובגליל נמצאות אצלנו אז אנחנו מטפלים בהם והם יקבלו את זה בפרויקטים ספציפיים עם דגש על פיתוח כלכלי וגם תוכניות רכות.

אילן שוחט: הזכיר השר את כל נושא מעבר צה"ל לנגב.

אילן שוחט: פרויקט אילת-אלות, שהשר ידבר עליו עוד כמה מילים.

אילן שוחט: כל מה שקורה בשדרות ועוטף עזה.

אילן שוחט: החלטת ממשלה על קצרין ורמת הגולן ותוכנית הצפון שאנחנו עובדים עליה.

אילן שוחט: כל אלה נכנסים תחת תוכניות אסטרטגיות.

בצלאל סמוטריץ': זאת תכנית חדשה?

אילן שוחט: אנחנו בונים אותה מחדש, מדייקים אותה.

אילן שוחט: אספנו חומרים מכל האשכולות.

אילן שוחט: אנחנו גם מכניסים דברים שנדרשים.

אילן שוחט: הכי חשוב, מדברים בשפה אחידה.

אילן שוחט: זאת אומרת, תכנית הצפון שאנחנו נבנה, היא תהיה המצפן והאינדקס שדרכו נדע לדבר גם בישיבות ממשלה.

אילן שוחט: גם שרים שירצו לקדם דברים, המסמך הזה יהווה מסמך מחייב.

אילן שוחט: לכן לוקח קצת עבודה לעבור את כל משרדי הממשלה, לראות שהם מסכימים על התוכנית הזאת ואז אנחנו נגיש אותה לממשלה.

אילן שוחט: היא נמצאת כרגע בהכנה ואנחנו אוספים את החומרים.

אילן שוחט: היתה לנו גם פגישה גדולה עם הרשות של הנגב והגליל ואנחנו מעדכנים אותם כל הזמן.

אילן שוחט: הסרת חסמים כלכליים.

אילן שוחט: מי כמוך, אדוני היושב-ראש, כמה אנחנו כראשי ערים רצים אחרי השקל.

אילן שוחט: חסרים לך 2 מיליון לתוכנית שיכולה להניב 10 מיליון.

אילן שוחט: החוכמה היא לתת לרשויות כוח.

אילן שוחט: הרשויות היום במדינת ישראל חלשות, מונשמות, תלויות במענקי איזון ובקושי גומרים את החודש.

אילן שוחט: התושבים דורשים ודורשים ואנחנו צריכים לחזק את הרשויות ולתת להן מנועים ועוד הכנסות על-מנת שיהיה להן אוויר.

אילן שוחט: לפעמים ראשי רשויות, במיוחד במגזרים, לא מצליחים לחשוב וגם לא מצליחים לגייס את הכסף.

אילן שוחט: אנחנו הולכים לתת להם את התמיכה הזאת.

אילן שוחט: נתנו עכשיו 100 מיליון שקלים לחסמים כלכליים, 50 במגזר היהודי ו-50 במגזר הערבי.

בצלאל סמוטריץ': לא לחסמים כלכליים, להסרת חסמים כלכליים.

אילן שוחט: לפתרון החסמים שלנו.

אילן שוחט: אז באמת היתה הגשה והדברים האלה ממש מחוללים שינוי ברשויות.

אילן שוחט: לגבי עידוד התיירות.

אילן שוחט: שוב, בתיירות אנחנו יכולים לתת לאיבוד.

אילן שוחט: יש הרבה פרויקטים תיירותיים ויש בנגב ובגליל תיירות.

אילן שוחט: אנחנו רוצים לבוא כמתכללים.

אילן שוחט: היו לנו כבר מספר פגישות.

אילן שוחט: נכנס עכשיו מנכ"ל חדש במשרד התיירות ואנחנו ניפגש איתו ונראה איפה אנחנו יכולים להיות גם מתכללים ואיפה גם צריך להוסיף כסף על-מנת להיכנס לפרויקטים שהם גם מעודדי תיירות אבל גם מכניסים הכנסות לאותן רשויות.

אילן שוחט: יש כרגע פרויקט שאנחנו עושים בפריפריה החברתית דווקא בכל אותם מקומות, לתת להם ירידים ושווקים לתוצרת עצמית.

אילן שוחט: טיפה להרים אותם מהקורונה.

אילן שוחט: זה פיילוט שביצענו.

יסמין פרידמן: פריפריה חברתית שהיא לא בנגב ובגליל?

אילן שוחט: היא לא בנגב ובגליל.

יסמין פרידמן: ואתה לא חושב שזה בא - - -

אילן שוחט: זה פיילוט.

יסמין פרידמן: זה לא פיילוט.

יסמין פרידמן: תאמין לי שזה כבר קרה בעבר במשרדים שלכם.

אילן שוחט: איפה?

יסמין פרידמן: בנגב זה קרה שעשו כל מיני פסטיבלים לאנשים שהם מהפריפריה החברתית.

יסמין פרידמן: אין לי כמובן שום דבר נגד, אני פשוט חושבת שהפריפריה החברתית מתוקצבת במשרדים אחרים והמשרד שלכם אמור לתקציב את הנגב והגליל.

מיכאל ביטון: יסמין, לא מתאים לך להתפרץ ככה.

מיכאל ביטון: אבל השר הבהיר בפתיח שההגדרה הזאת שהפנתה הרבה כסף למרכז הארץ הוא בוחן אותה ודווקא מבין שעיקר הכסף צריך ללכת לנגב ולגליל.

יסמין פרידמן: אבל זה מופיע בתוכנית.

עודד פורר: זאת החלטת הממשלה.

עודד פורר: אני כמשרד מחויב לתקצב את הפריפריה החברתית, את הנגב ואת הגליל.

מיכאל ביטון: הוא הולך לכיוון הנגב והגליל.

עודד פורר: זה המשרד ואנחנו כן מייצרים את הדיפרנציאציה כי אני חושב שיש דיפרנציאציה בין מה שקורה בפריפריה החברתית היא חשובה.

מיכאל ביטון: כן.

מיכאל ביטון: ואם אתה הבאת מוצרים חקלאיים מהנגב והגליל למרכז הארץ זה גם מבורך.

יסמין פרידמן: אני לא אומרת שזה לא חשוב.

יסמין פרידמן: אני רק אומרת שהכסף הזה אמור להגיע לנגב ולגליל.

עודד פורר: הנקודה שלך ברורה.

מיכאל ביטון: בדרך-כלל היא אף פעם לא מתפרצת.

מיכאל ביטון: אם היא אומרת משהו, זה מדם ליבה.

מיכאל ביטון: אילן תסיים.

אילן שוחט: השקף הבא, התיישבות ועלייה.

אילן שוחט: אנחנו מרכזי מידע מחקר והתיישבות.

אילן שוחט: גילינו שיש מלא ארגונים בנגב, בגליל.

אילן שוחט: אלה אוספים מידע מצד אחד ואלה אוספים מידע מצד שני.

אילן שוחט: אלה יש להם נתונים כאלה, לאלה יש מרכז מענה קולי ולאלה יש מענה טלפוני.

אילן שוחט: יש בעמותת אור פעילות כזאת ובמשרד לפיתוח נגב פעילות כרזה.

אילן שוחט: הכול בלגאן אחד גדול.

מיכאל ביטון: אתה צודק.

אילן שוחט: החלטנו לדבר בשפה אחת.

אילן שוחט: אין לנו בעיה של אגו.

אילן שוחט: מי שעושה שימשיך לעשות.

מיכאל ביטון: זה נקרא רוח שותפתית.

מיכאל ביטון: אתה לא רוצה להיות הבוס אבל שותפויות.

אילן שוחט: בדיוק.

אילן שוחט: אנחנו הולכים לעשות כרגע שיתוף פעולה עם כל הגורמים, לאחד שכולם ידברו באותה שפה.

אילן שוחט: אם בן אדם מתקשר ורוצה לעבור לגור בנגב, הוא מחייג טלפון אחד, מקבל מענה אחד ויש שרשרת של דברים ומענים שיתנו לו מאחורי הקלעים, אבל הכול ידבר בצינורות אחידים ומאגרים אחידים ומחקרים אחידים.

אילן שוחט: הכול כדי שנוכל ליצור שפה אחידה ומענה.

יסמין פרידמן: זה תחת המשרד שלכם?

אילן שוחט: המשרד שלנו יהיה המתכלל של כל הדבר.

אילן שוחט: תכנית לעידוד עלייה.

אילן שוחט: רבותיי, יש עלייה והיא קורית עכשיו בקצב מאוד גדול.

אילן שוחט: אנחנו רוצים לתעדף אותה לנגב ולגליל.

אילן שוחט: אנחנו רוצים ליישב את הנגב והגליל.

אילן שוחט: אנחנו כרגע בונים תכנית יחד עם משרד הקליטה ועם הסוכנות היהודית.

אילן שוחט: עולים שיגיעו לנגב ולגליל יקבלו תעדוף ודחיפה.

אילן שוחט: גם הרשות עצמה תקבל כלים לקלוט אותם בצורה מטבית וגם העולה עצמו יקבל הכוונה.

אילן שוחט: אנחנו גם עובדים כרגע על תכנית לא רק לנגב ולגליל אלא גם לערים נוספות שצריכות את זה, יחד עם קק"ל ועם עוד שותפים.

אילן שוחט: אנחנו פעם ראשונה מדברים כולם יחד.

אילן שוחט: אנחנו רוצים את העולם במקומות שאנחנו צריכים אותם, במקומות שרוצים אותם ורוצים לקלוט אותם.

מיכאל ביטון: אילן, יש לך 5 שקפים, תרוץ.

אילן שוחט: חינוך, צעירים ותעסוקה.

אילן שוחט: חינוך מדעי, כבוד היושב-ראש, אתה תאהב את זה.

אילן שוחט: כל נושא הסייבר - - -

מיכאל ביטון: בינתיים כל מה שאתם אומרים עד עכשיו אני אוהב.

מיכאל ביטון: היה פה קודם שר החקלאות, היה קשה.

מיכאל ביטון: עכשיו השר נגב גליל הכול בסדר.

מיכאל ביטון: חינוך מדעי.

מיכאל ביטון: מאז שנכנסתי לתפקיד אני נפגש עם ראשי הרשויות בנגב.

מיכאל ביטון: שואל מה אתם צריכים?

מיכאל ביטון: עונים סייבר.

מיכאל ביטון: כל אחד עכשיו רוצה סייבר.

מיכאל ביטון: חבר'ה, אם אנחנו רוצים נוער איכותי, אם אנחנו מדברים על תכנית "אילנות", שאנחנו רוצים שהם יגיעו לרפואה.

מיכאל ביטון: אם אנחנו רוצים שהם יגיעו לתחום ההנדסה, סייבר יש צורך במתמטיקה, פיזיקה, כימיה 5 יחידות מוגבר.

מיכאל ביטון: יש פה חזון ענק.

קריאה: מה זה תכנית "אילנות"?

קריאה: אתה קראת לזה ככה?

אילן שוחט: כן, זה קרוי על שמי.

עודד פורר: אולי תספר לחברי הכנסת למה קוראים לך אילן.

אילן שוחט: זה בסוף אם יישאר זמן.

אילן שוחט: בתחום החינוך המדעי אנחנו הולכים לפתוח מרכזים.

אילן שוחט: לא עוד איזה 4-5 יחידות אלא משהו שיהיה מכון, מרכז.

אילן שוחט: הילד בשיעור פיזיקה עוזב את בית הספר והולך למכון הזה ומקבל שם חליפה של מעבדות, הסברים, מורים איכותיים, מכונים אוניברסיטאים שעומדים מאחורי זה.

אילן שוחט: זה כרגע מתבשל.

אילן שוחט: זה יהיה משנה משחק ונפסיק לראות כותרות ש-8200 זה רק ממרכז הארץ אלא יתחילו להגיע אנשים גם משם.

אילן שוחט: לגבי מרכזי צעירים.

אילן שוחט: עשינו סטופ.

אילן שוחט: השר נכנס לתפקיד ועצר את מרכזי הצעירים.

אילן שוחט: עשינו רה-ארגון מחדש לכל מרכזי הצעירים.

אילן שוחט: האם הם רלוונטיים?

אילן שוחט: במה הם מתעסקים?

אילן שוחט: מה הם עושים?

אילן שוחט: נפגשנו עם כל 50 מרכזי הצעירים בנגב ועם כל ה-50 בצפון.

אילן שוחט: שמענו אותם, עשינו איתם עבודה בפנים וכרגע אנחנו כותבים תכנית מחודש.

מיכאל ביטון: אל תוותרו על זה.

מיכאל ביטון: מיה זה מרכזי צעירים?

מיכאל ביטון: זה ההון האנושי המקומי וגם ליווי החדשים.

מיכאל ביטון: זה המקום שיקלוט את המתיישבים.

מיכאל ביטון: זה נכון שיש כמה משרדים, אבל תביאו את הערך המוסף שלכם.

מיכאל ביטון: אבל אם אתם תעזרו למרכז להיות מרכז, הוא יביא את שאר הממשלה.

מיכאל ביטון: אם תגידו לו פרויקט קטן, הוא יעשה לך פרויקט קטן.

מיכאל ביטון: תן לו להיות מרכז ושילך להביא את הממשלה.

אילן שוחט: נכון.

אילן שוחט: אז עשינו לו קודם כל ריפרש והתחלנו מהתחלה כי מרכזי הצעירים נשחקו והם כבר איבדו את המעמד שלהם.

אילן שוחט: מהעבודה שעשינו אנחנו כבר יכולים לתת לכם קצה של דובדבן, שנושא התעסוקה של הצעירים יקבל בוסט חזק מאוד מתוקצב ספציפית לפרויקטים מעודדי תעסוקה ומרכזי הצעירים יחזרו להיות רלוונטיים ודומיננטיים.

אילן שוחט: אפילו בקולות קוראים שנגב גליל יוצאים, מנהלי מרכזי צעירים יצטרכו להיות שותפים.

אילן שוחט: מתנדבים בחקלאות.

אילן שוחט: דיברתם על זה?

מיכאל ביטון: אילן, משפטים אחרונים.

יסמין פרידמן: אבל מיכאל, אנחנו רוצים לשמוע.

מיכאל ביטון: אבל לא נספיק לשאול ולהתדיין.

מיכאל ביטון: אם הוא ידבר על עצמו, הוא יכול לשלוח לנו סרטון ביוטיוב.

מיכאל ביטון: אנחנו רוצים שתהיה פה התדיינות, שאלות ודין ודברים.

מיכאל ביטון: אילן, בסוף תוכל לסכם ולהוסיף.

אילן שוחט: חברה וקהילה.

אילן שוחט: מעבר לפיתוח הכלכלי ומעבר להכול, גם צריך לדעת להשאיר את האנשים בפנים וגם לתת להם פתרונות.

אילן שוחט: ממש לראשונה, פארקים נגישים לאנשים בעלי מוגבלויות.

אילן שוחט: 30 כאלה יוקמו ברחבי הרשויות.

אילן שוחט: זה משהו שנחשב כפריבילגיה.

אילן שוחט: זה מאוד מאוד יקר ואין לזה את המודעות.

אילן שוחט: השר העלה את זה למודעות ואפשר לרשויות בנגב ובגליל ובפריפריה החברתית להקים מתקנים כאלה.

אילן שוחט: אנחנו ממש לפני כתיבת קול קורא.

אילן שוחט: יש כבר מכרז שיצא לדרך.

אילן שוחט: הקמה ותפעול של מיזמי תיירות וקהילה, דיברנו על זה.

אילן שוחט: כל הסוגייה של בארים ניידים.

אילן שוחט: כתוב פה בארים ניידים אבל בתוך זה נכנסים כל אותם פרויקטים שיוצרים שינוי.

אילן שוחט: כמו שנאמר, בשקל אחד אתה עושה שינוי של חמישה שקלים במכפלות.

אילן שוחט: זה כל הגינות הקהילתיות, להוציא אנשים מהבית.

אילן שוחט: אתה גם מייפה את השכונות שקמו בשנות החמישים.

עודד פורר: סליחה, אילן.

עודד פורר: חשוב לי לציין.

עודד פורר: יש פה נושאים של סינרגיה בין שני המשרדים.

עודד פורר: גינות קהילתיות זה קול קורא שהוצאנו יחד.

עודד פורר: הוצאנו אותו בטו בשבט עם תקציב מאוד גדול לגינות הקהילתיות.

עודד פורר: הגדלנו אותו בגלל שיתוף הפעולה.

מיכאל ביטון: גם צעירים היה לך במשרד.

מיכאל ביטון: מחברים חיבורים.

אילן שוחט: ערים מעורבות.

אילן שוחט: לקחנו את חמש ערים מעורבות.

אילן שוחט: כל אחת קיבלה תקציב של 10 מיליון שקלים.

אילן שוחט: הגדרנו אותם לדברים שמיועדים לשקם, לחבר ולאחד את השברים ואת הסדקים שבכל עיר ועיר כתוצאה מהמבצע שהיה.

יסמין פרידמן: איפה אפשר לראות את הרשימה של הערים?

אילן שוחט: חמש ערים: עכו, רמלה, לוד, נוף הגליל ומעלות תרשיחא.

אילן שוחט: נתנו לראשי הרשויות הרבה יותר חופש מגוון מה להגיש כי בסופו של דבר ראש העיר יודע יותר טוב מכולנו מה הוא צריך בעיר שלו.

אילן שוחט: אנחנו נמשיך עם זה.

אילן שוחט: זה עשה הד חזק מאוד.

מיכאל ביטון: אילן תסיים, לא מתאים לך כראש עיר לא לעמוד בזמנים.

אילן שוחט: לשקף הבא, בריאות.

אילן שוחט: תחום הבריאות זה אחד הדברים שהשר שם על השולחן מהיום הראשון.

אילן שוחט: ביום הראשון שנכנסתי לתפקיד, אני זוכר את זה, כבר היינו בפגישה עם כל מנהלי בתי החולים בצפון.

אילן שוחט: שמענו מהם את הצרכים.

אילן שוחט: נפגשנו גם עם מנהלי בתי החולים בדרום.

אילן שוחט: ראינו שיש הרבה דרישות.

אילן שוחט: עלו שם סוגיות מטורפות, כבוד היושב-ראש, על רובוט שאי-אפשר להפעיל אותו.

מיכאל ביטון: יעל רון אמרה שלא יעבור בוועדת כספים אם אין רובוט בנהריה ויש רובוט.

אילן שוחט: אבל צריך גם שר אוצר.

מיכאל ביטון: יש שר אוצר והקרדיט לכולם, ליעל רון, לשר האוצר, ליושב-ראש ועדת כספים.

עודד פורר: אגב, בית החולים בנהריה, כמו שאר בתי החולים הממשלתיים בנגב ובגליל, קיבל 2 מיליון שקלים בשנת 2021 על רכש ציוד חדש.

עודד פורר: זה מה שנקרא מחוץ לתקציב.

עודד פורר: בנהריה, למשל, הוא החליף את מכשירי הסי.

עודד פורר: טי שלו וקנה שני מכשירים חדשים.

אילן שוחט: ונכנסנו בפורום הנהלת מנהלי בתי החולים מחוז צפון.

אילן שוחט: הם ביקשנו שנגב גליל יהיה, מה שלא היה עד עכשיו.

אילן שוחט: אנחנו שומעים מהם את הצרכים.

אילן שוחט: דרך אגב, זה לא רק כסף.

אילן שוחט: לפעמים הוא צריך שינוי תקנה במשרד הבריאות ואין מי שירוץ על זה.

אילן שוחט: אז אנחנו עושים להם את זה ומטפלים בזה בצורה יוצאת מן הכלל.

מיכאל ביטון: אני עוצר אותך, אילן.

מיכאל ביטון: בסוף אתה תסכם.

מיכאל ביטון: ראיתי את התוכניות הגדולות שלך.

יעל רון בן משה: הוא רצה להגיד מילה טובה לאופיר סופר.

מיכאל ביטון: ודאי.

מיכאל ביטון: שני משפטים אחרונים.

אילן שוחט: אני מסכם ואומר שהחוט השזור לאורך כל הפרויקטים זה שיתוף פעולה, ראייה מתכללת.

מיכאל ביטון: תשאיר את השקף הזה.

מיכאל ביטון: זה השקף, זה ראייה כוללנית לצפון ולנגב ותכלול דרך כל הפרויקטים שתוארו כאן.

מיכאל ביטון: יש רק 4 חברי כנסת.

מיכאל ביטון: עכשיו אני חורג ממנהגי.

מיכאל ביטון: הדובר הראשון יהיה חבר הכנסת בצלאל סמוטריץ.

מיכאל ביטון: אבל, יש איזה סיפור על גרעין שרצה להתיישב בנגב.

מיכאל ביטון: אגב, לא אכפת לו, אפילו בצפון.

עודד פורר: גרעין הראל.

מיכאל ביטון: כן.

מיכאל ביטון: אבל הטעות של הגרעין הזה שלפני עשר שנים הוא לא ידע איפה לגור.

מיכאל ביטון: אמרתי לו, בוא לגור בירוחם.

מיכאל ביטון: הוא אמר שאין חקלאות בירוחם והוא אמר אז תעשה.

מיכאל ביטון: עכשיו יש לי 20 דונם ענבים.

מיכאל ביטון: הוא לא בא אלי אז הוא הפסיד אבל אני כל-כך אוהב את האנשים האלה.

מיכאל ביטון: הם גרים בעוטף עזה בשכירות, מחפשים מקום.

מיכאל ביטון: אולי יש סימני נפט שהם יצליחו להתיישב בערבה.

מיכאל ביטון: אני רוצה 3 דקות של אורנה הורוביץ, סיפורו של גרעין התיישבות בנגב.

מיכאל ביטון: אורנה בזום, בבקשה.

מיכאל ביטון: 3 דקות.

אורנה הורביץ: קודם כל, תודה רבה.

אורנה הורביץ: כיף לשמוע אותך וכיף לראות את התוכניות של המשרד לפיתוח הנגב והגליל.

אורנה הורביץ: כתבתי כמה מילים על גרעין הראל ועל הסיפור שלנו.

אורנה הורביץ: גרעין הראל הוא גרעין משימה התיישבותי שגם ומלווה כבר למעלה משמונה שנים על-ידי החטיבה להתיישבות.

אורנה הורביץ: החטיבה הושיבה אותנו לפני למעלה משבע שנים במחנה זמני בשכונת קרוואנים בעוטף עזה בהבטחה להקמת יישוב משלנו בעל אופטי תיירותי אלטרנטיבי בתוך שנתיים שלוש.

אורנה הורביץ: הפרופיל של אנשי הגרעין זה חבר'ה צעירים, כך לפחות היה כשהגענו, שבאו והצטרפו מכל קצוות הארץ להקים יישוב ערכי.

אורנה הורביץ: היום הגרעין מונה כ-40 משפחות עם 55 ילדים ו-20 צעירים רווקים ורווקות, סה"כ 52 בתי אב.

אורנה הורביץ: חברי הגרעין הם אנשים מאוד איכותיים ששירתו בצבא בתפקידים משמעותיים.

אורנה הורביץ: הרוב אקדמאים שעובדים במקצועות שתורמים לחברה כמו רפואה, הוראה, עבודה סוציאלית, מורים ליוגה ולתנועה, מטפלים ברפואה משלימה, יזמים בתחום ההייטק.

אורנה הורביץ: יש כאן חברת הייטק די רצינית שפועלת אצלנו ותעבור גם איתנו הלאה.

אורנה הורביץ: היישוב מתבסס על ערכים של נתינה, עשייה, קיימות, חיבור לאדמה ולטבע.

אורנה הורביץ: חיי קהילה ערים של שותפות הדדית וחברות.

אורנה הורביץ: בזמן השהייה שלנו בצוחר הכפלנו את כמות האנשים.

אורנה הורביץ: בהתחלה היינו 50 מבוגרים, 11 ילדים.

אורנה הורביץ: היום אנחנו כבר יותר מ-80 מבוגרים וקרוב ל-60 ילדים.

אורנה הורביץ: יש רשימות המתנה של אנשים שמעוניינים להיקלט אבל אין לנו אפשרות לקלוט אותם כי אין מקום פיזי במקום.

אורנה הורביץ: היום המועצה האזורית אשכול תובעת בבית משפט את החטיבה להתיישבות ואת אנשי הגרעין אישית על הפרת חוזה ודורשת שיפנו את הקרוואנים ומצידם שאנשי הגרעין יפוזרו בין המושבים באזור או שימצאו פתרון אחר.

אורנה הורביץ: ראש המועצה האזורית אשכול הגיע בחנוכה עם חברי המועצה והדביקו צווי פינוי על דלתות קרוואנים.

אורנה הורביץ: היום היו כאן מהמנהל לראות מה קורה עם פינוי.

אורנה הורביץ: אנחנו פה כי אנחנו מבקשים עזרה.

אורנה הורביץ: גרעין הראל על כל חבריו, משפחות עם תינוקות וילדים שחיים תחת איום פינוי כשכל עוונם הוא שהם מנסים להקים יישוב בארץ ישראל.

אורנה הורביץ: המצב הקיים הוא שאנחנו אמורים לעבור למחנה זמני ויישוב קבע בעיר אובות שבערבה.

אורנה הורביץ: יש תמיכה נרחבת במגמה הזאת על-ידי מאיר צור היקר, ראש המועצה האזורית בערבה התיכונה.

אורנה הורביץ: הוא לא כאן, הוא היה אמור להיות כאן.

אורנה הורביץ: שרים, חברי כנסת, מנכ"לים של משרדים ועוד אנשים טובים שלקחו את מצבנו לליבם.

אורנה הורביץ: נראה שעתה היא שעת רצון ונדרשת פעולה נמרצת.

אורנה הורביץ: יש שטח חום עם תב"ע צמוד לעיר אובות.

אורנה הורביץ: יש תכנית של העברת הקרוואנים לשטח על ידי יואל ריבלין שהוא מהנדס החטיבה להתיישבות.

אורנה הורביץ: קק"ל מוכנים להקים את התשתיות.

אורנה הורביץ: נראה שיכול לבוא לקיצו פרק לא קל בחיינו.

אורנה הורביץ: אנחנו מבקשים מכל אדם שנמצא בישיבה הזאת לעזור להתגבר על בירוקרטיה וביחד כולנו נקים יישוב חדש שיביא איתו תנופת פיתוח בהייטק שנביא איתנו ויהווה אטרקציה תיירותית ופנינה קסומה בערבה שתמשוך תיירות פנים וחוץ.

אורנה הורביץ: אנו מבקשים גם באופן אישי מכל אחד ואחד לעזור לנו כי מדובר פה בילדינו ובנו, שגרים בקרוואנים שמראש לא היו מיועדים למשפחות עם ילדים וחלק אפילו לא ממוגנים.

אורנה הורביץ: כל שעלינו לעשות הוא להניע את המהלך ולראות שהמדינה לוקחת אחריות על פינוי הגרעין ויישובו בשטח החום שבעיר אובות.

אורנה הורביץ: בעצם יש לנו רק בקשה אחת מעשית.

אורנה הורביץ: לפי ראות עינינו, מה שניתן לעשות זה להעביר כמה שיותר מהר לידי המועצה בערבה תקציב עבור תשתיות של כביש, ביוב ומים כדי לקצר תהליכים בירוקרטיים ולהניע את המעבר, כי אם חס וחלילה האקלים הפוליטי ישתנה, יש סכנה ששוב פעם נחזור לחוסר ודאות.

אורנה הורביץ: אנחנו מבקשים ממש בכל לשון של בקשה לאחד כוחות, לקחת מנהיגות ולקבוע.

מיכאל ביטון: תודה אורנה.

מיכאל ביטון: קודם כל אני מצביע על הנחישות וההתמדה.

מיכאל ביטון: אישית אני גם אדבר עם מועצה אזורית אשכול אם הם יכולים לחכות קצת למרות שחיכו הרבה.

מיכאל ביטון: אני יודע שהם לא עושים את זה מרוע, אלא גם ממצוקה וקשיים שיש להם שם.

מיכאל ביטון: אני קורא לשר הנגב והגליל והמנכ"ל שלו - - -

עודד פורר: אני יכול לספר לך על הפגישה.

מיכאל ביטון: אני יודע, הם אמרו לי.

מיכאל ביטון: קח את הגרעין הזה, תהיה זה שהביא אותו לאדמת הקבע שלו.

מיכאל ביטון: חבורה רצינית שלא צריכה חסדים מאף אחד.

מיכאל ביטון: כולם עובדים, יזמים, עסקים, מוחות רציניים, יודעים לגוון את התעסוקה בעתיד בערבה.

מיכאל ביטון: כל חברי הכנסת שנמצאים פה, אני קורא לכם להתגייס בכל הוועדות שאתם נמצאים.

מיכאל ביטון: כמו הרובוט של נהריה?

מיכאל ביטון: את תשאלי אם עושים לך איזה הסטות תקציב מהשנה שעברה, תגידי מה עם גרעין הראל.

יסמין פרידמן: כבר אסור לי למרוד יותר.

מיכאל ביטון: לא הרבה מרידות.

עודד פורר: בעניין הזה, אדוני היושב-ראש, נפגשתי איתם לפני כשבועיים.

עודד פורר: הוא מטופל על ידנו ועל ידי הלשכה שלי בכל מה שאנחנו יכולים לטפל בו.

עודד פורר: אני בקשר עם מאיר צור ראש המועצה.

עודד פורר: באמת זה מתחבר מאוד על החזון שלנו לערבה התיכונה.

עודד פורר: אני עובד עם מאיר על סיוע ייעודי לערבה התיכונה.

עודד פורר: הערבה התיכונה היא מועצה אזורית מיוחדת כי היא מרוחקת מעיר.

מיכאל ביטון: היא נופלת בין הכיסאות ובין הכספים.

עודד פורר: גרעין הראל, בעיניי, זאת הזדמנות עבור המועצה.

מיכאל ביטון: תודה רבה לך.

מיכאל ביטון: חבר הכנסת סמוטריץ', בבקשה.

מיכאל ביטון: לאחר חברי הכנסת, ראש מועצת רמת נגב.

מיכאל ביטון: אם תוכלו בתמצית, זה יהיה טוב.

בצלאל סמוטריץ': אדוני יושב-הראש, תודה לשר, תודה למנכ"ל.

בצלאל סמוטריץ': אני לא במקום של לתת עצות.

בצלאל סמוטריץ': כמו שהיו"ר פתח את הדיון, זה באמת למרחבים עצומים וכרי פעולה עצומים.

בצלאל סמוטריץ': נכון שהמשרד יכול וצריך להיות קטליזטור, אם עושים את זה מצוין, כל אחד ממקומו.

בצלאל סמוטריץ': אני רוצה להתחבר לסוגייה שעלתה כאן קודם ולהציף עוד נושא הנוגע לחוות הבודדים בנגב.

בצלאל סמוטריץ': חוקק חוק.

בצלאל סמוטריץ': רמ"י עשתה הכול כדי לסכל אותו.

בצלאל סמוטריץ': אתה מכיר את זה, אדוני השר.

בצלאל סמוטריץ': היית בכנסת כשאתה ואני הובלנו יחד את החוק החדש והמתוקן בוועדת הכלכלה בגרסה הקודמת שלה בכנסת ה-20.

בצלאל סמוטריץ': חוקקנו חוק מאוד ברור.

בצלאל סמוטריץ': בחוק הזה נקבע שאחת לחצי שנה, אדוני היושב-ראש, ועדת הכלכלה צריכה לעשות מעקב סטטוס אחרי היישום שלו.

בצלאל סמוטריץ': היה סוג של איזו פשרה כי אנחנו רצינו לנעול עוד יותר את נוסח החוק.

בצלאל סמוטריץ': המערכת ביקשה בכל זאת קצת גמישות, אז איזנו את זה בביקורת.

בצלאל סמוטריץ': אני יכול לומר, למרבה הצער, שמשרד החקלאות עושה את חלקו ומשרד נגב וגליל עושה את חלקו.

בצלאל סמוטריץ': הוועדה הבין-משרדית עובדת ומסדירה ומתכננת ויש כבר תב"עות.

בצלאל סמוטריץ': אבל רמ"י ממשיכה לתקוע מקלות בגלגלים בניגוד מוחלט לחוק.

בצלאל סמוטריץ': החוק הרי קבע שמי שעובר את הוועדה הבין-המשרדית ומי שמקבל תב"ע, מקבל אחר-כך חוזה.

בצלאל סמוטריץ': לא השארנו את זה לשיקול דעת.

עודד פורר: זה שווה דיון פה, אדוני היושב-ראש.

מיכאל ביטון: אני מתכוון להביא דיון רק על זה אבל הקריאה של סמוטריץ' היא להתחיל לעבוד ולא לחכות לדיונים.

בצלאל סמוטריץ': אני אשמח לדיון על זה.

בצלאל סמוטריץ': אני חושב שצריך דיון.

מיכאל ביטון: תביא את רמ"י לפה.

בצלאל סמוטריץ': צריך לעבור אחד אחד על כל הרשימה של החוות, להבין מה קורה ולמה זה תקוע.

בצלאל סמוטריץ': אני אומר לכם לצערי, שהגוף שתוקע זה רמ"י כי כולם רוצים לעבוד.

מיכאל ביטון: גם יש נציג של רמ"י בזום וניתן לו להתייחס אבל יהיה דיון רק על זה בנוכחות מנכ"ל רמ"י.

בצלאל סמוטריץ': צריך לעבור אחד אחד על החוות ולראות איפה זה תקוע.

מיכאל ביטון: הדבר הזה חייב להסתיים.

מיכאל ביטון: כבר 20 שנה הדיון הזה, צריך לסיים אותו.

בצלאל סמוטריץ': אדוני היושב-ראש, זה נכון ציונית וזה נכון אנושית ומוסרית.

בצלאל סמוטריץ': זה נכון חקלאית, זה נכון תיירותית וזה נכון בכל קנה מידה.

בצלאל סמוטריץ': אני רוצה לבקש מהשר, בתוך סל המשימות המאוד גדול, בסוף ועדה בין-משרדית יושבת אצלכם.

בצלאל סמוטריץ': אני מבקש ללחוץ.

בצלאל סמוטריץ': כח"כ מהאופוזיציה אני יכול לזמן דיון ויכול להוציא מכתב ויכול לצעוק.

בצלאל סמוטריץ': אני חושב שזה תהליך שאפשר וצריך להיכנס אליו בתוך המשימות שלכם בהגדרת התוכנית השנתית וללוות אותו יותר צמוד.

בצלאל סמוטריץ': לנהל את הקרבות האלה עבור אנשים שלא יכולים לנהל אותם.

בצלאל סמוטריץ': שנים שהם מנהלים קרבות ומשקיעים הון תועפות.

בצלאל סמוטריץ': בסוף כמשרד, אני חושב שאם תיקחו את זה תחת אחריותכם, ניתן להביא את זה לגמר.

בצלאל סמוטריץ': יש תשתית גם חוקית וגם תכנונית וזה רק לתת יד.

מיכאל ביטון: חברת הכנסת יסמין פרידמן.

יסמין פרידמן: כמו שבעלי החיים הם בנפשי אז גם הנגב הוא בנפשי.

יסמין פרידמן: אדוני השר, נתקעת איתי בשני המשרדים שלך.

מיכאל ביטון: תשמח.

עודד פורר: אין לי תלונות אליה, נהנה מכל רגע.

יסמין פרידמן: אני יורדת לפרטים ולומדת את החומר.

יסמין פרידמן: אני כן אומר שבעבר המשרד הזה, לפחות כתושבת הנגב, לא התנהל כראוי.

יסמין פרידמן: התוכניות האלה כן מעוררות השראה וכן מקסימות ומעניינות.

עודד פורר: ממשלת שינוי.

יסמין פרידמן: כן.

יסמין פרידמן: אני שמחה לראות את זה.

יסמין פרידמן: אני מברכת ואנחנו עוד נשמע.

מיכאל ביטון: תודה רבה לך יסמין גם על הנוכחות וגם על הענייניות.

מיכאל ביטון: חבר הכנסת אופיר סופר בבקשה.

אופיר סופר: שמעתי את הדברים ואת החזון ואהבתי את הכיוון.

אופיר סופר: אני חושב שגם שוחחתי על עיקרי הדברים - - -

עודד פורר: יש חוב לחבר הכנסת סופר.

עודד פורר: אני חייב לו סיור איתי בצפון.

מיכאל ביטון: ולי אתה לא חייב?

עודד פורר: גם לך אני חייב.

אופיר סופר: הוא רוצה לעשות סיור במרום הגליל בזמן שהוא שוחט תרנגולות.

מיכאל ביטון: אני אתן לך טיפ אצל סופר, תסיים אצלו בבית.

מיכאל ביטון: אני כבר ראיתי.

אופיר סופר: אבל הכול בכשרות, חברת הכנסת מלינובסקי.

עודד פורר: אני בא עם יוליה לסיור.

אופיר סופר: סגור.

אופיר סופר: אני חושב שדיברתם נכון על היתרון היחסי שמשרד נגב גליל יכול להביא לידי ביטוי, אני מזדהה עם זה לחלוטין.

אופיר סופר: הזכרתם גם את בית הספר לרפואה והזכרתם את תכנית לצפון.

אופיר סופר: אני אגיד בקצרה, שאני חושב שהפער המרכזי שיש לנו, אילן מכיר את זה מצוין, זה אשכול גליל מזרחי.

אופיר סופר: אם אני אתן דוגמה למנועי צמיחה שיש לנו במערבי – עדיין הפער הוא גדול אבל החל מבית חולים רמב"ם, אוניברסיטה, טכניון, רפאל, בז"ן, נמל, רכבות.

אופיר סופר: כל העסק שם הוא במקום אחר לגמרי.

אופיר סופר: לכאורה זה אמור להיות המטרופולין של הגליל המזרחי אבל לצערי הוא לא מספיק חזק בשביל להיות כזה.

אופיר סופר: אני חושב שיש לנו חובה לייצר משהו במרכז הגליל המזרחי בחשיבה אזורית, כזה שיכולים להיות בו שותפים כלל הרשויות האחרות.

אופיר סופר: דיברתי איתך על הנקודה הזאת.

אופיר סופר: אני חושב שצריך לחשוב על איזה רעיון.

אופיר סופר: אולי מרכז תעסוקה או לפחות מנוע צמיחה אחד גדול שיכולים להיות בו גם שותפים מבחינת נכנסים כלל הרשויות באשכול גליל מרכזי.

אופיר סופר: זה מה שנקרא, להטיל מסה קריטית בנקודה מאוד ספציפית שיכולה להועיל מאוד.

עודד פורר: אני יכול להתייחס עכשיו לחבר הכנסת סופר?

מיכאל ביטון: הוא יחכה.

עודד פורר: בעיניי, אחד הדברים הכי רלוונטיים זה נושא שדה התעופה.

עודד פורר: יש היום ועדה שיושבת על מיקום של שדה תעופה.

עודד פורר: הנגיש ביותר והמהיר ביותר שאפשר להקים זה בצחר באזור תעשייה שם.

עודד פורר: מבחינתנו זאת גם היתה בקשה שהפננו לשרת התחבורה.

עודד פורר: היא הקימה את הוועדה הזאת.

עודד פורר: דרשתי שהמנכ"ל יישב בוועדה והוא יושב שם.

עודד פורר: זאת העמדה שאנחנו מביעים.

עודד פורר: אני חושב שדחיפה מפה היא משמעותית וחשובה.

עודד פורר: את הלמה לא אנחנו נשמע כל הזמן על כל אופציה שלא ישימו.

עודד פורר: השאלה שלי היתה, מה הכי מהיר, הכי נגיש ומה אפשר לפתוח מחר בבוקר?

עודד פורר: תיאורטית, שם, כשדה תעופה שייתן שרות בין מרכז לפריפריה ואפילו לא לבינלאומי.

עודד פורר: צריך לפתוח את השערים.

עודד פורר: יש חשיבות בלעלות עם הטרקטורים על הקרקע.

יסמין פרידמן: במקום נבטים?

אילן שוחט: לא במקום נבטים.

מיכאל ביטון: הנגב צריך שדה אזרחי, הצפון צריך שדה אזרחי.

מיכאל ביטון: אמרת מרכזים עירוניים שלא תלויים במרכז.

מיכאל ביטון: חלק מזה זה השדות.

מיכאל ביטון: אבל מה קורה בממשלה?

מיכאל ביטון: כל שר מוציא הצהרה.

מיכאל ביטון: שר התחבורה מודיע לשר הביטחון שיקום אצלו שדה בבסיס.

מיכאל ביטון: השר השני מודיע לשר השלישי שהוא עבר לחיפה.

מיכאל ביטון: כל שר יודע איפה השדה רק הממשלה לא יודעת.

מיכאל ביטון: כל שר יודע.

מיכאל ביטון: צריך שכל השרים יישבו יחד עם ראש הממשלה.

עודד פורר: אז היום יש ועדה כזאת.

מיכאל ביטון: ראש הממשלה והשרים הדרמטיים לנושא ויגיעו להסכמות.

מיכאל ביטון: התוצאה צריכה להיות שדה אזרחי בנגב ושדה אזרחי בצפון.

מיכאל ביטון: להוריד עומסים מבן-גוריון ולייצר גם את הקשר הבינלאומי של הנגב והגליל.

עודד פורר: אני גם לא חושב שתושב צפת שרוצה לטוס לחו"ל צריך לנסוע עוד שעתיים לשדה תעופה.

עודד פורר: אני לא חושב שתושב דימונה או ירוחם מגיע לו שיהיה לו שדה תעופה באזור יותר נגיש.

מיכאל ביטון: זה נושא דרמטי אבל הוא לא יקרה אם כל שר יצהיר הצהרות.

מיכאל ביטון: רק ממשלה שלמה.

עודד פורר: חד משמעית.

מיכאל ביטון: צריך ממשלה שלמה לדבר הזה.

מיכאל ביטון: חברת הכנסת יעל רון בן משה, בבקשה.

יעל רון בן משה: תודה רבה אדוני היושב-ראש.

יעל רון בן משה: אני מרגישה שממש הרמת לי להנחתה בעניין של צריך ממשלה שלמה לכך.

יעל רון בן משה: אבל רגע לפני אני כן רוצה לברך את השר והמנכ"ל.

יעל רון בן משה: גם כשביקשתי להיפגש הדלת היתה פתוחה והיתה פגישה עניינית.

יעל רון בן משה: דיברנו על מנועי צמיחה ועל דברים אחרים נוספים ואני שמחה מאוד שזה מתקדם.

יעל רון בן משה: את המנכ"ל אני מכירה מהשטח ואני שמחה לראות שאיש הצפון, איש השלטון המקומי נמצא במקום החשוב הזה.

יעל רון בן משה: נושא תכנית הצפון, שאני מבינה שמתקדם.

יעל רון בן משה: גם אני וגם אופיר סופר כיושבי ראש השדולה לפתוח הגליל, נשמח להיות מעורבים ומעודכנים ולא רק לברך על המוגמר.

יעל רון בן משה: שנינו מביאים ידע רב, ניסיון רב.

אופיר סופר: אפשר מתקשרים לקבוע פגישה.

יעל רון בן משה: יפה מאוד.

יעל רון בן משה: הצוות של אופיר רץ יותר מהר מהצוות שלי שהם בבית.

מיכאל ביטון: שניכם נציגים אותנטיים של הגליל בממשלה הזאת ועושים עבודה יסודית וזה יפה מאוד.

יעל רון בן משה: אנחנו לקחנו על עצמנו, כל אחד מהמקום שלו, להיות פה בכנסת נציגים של הגליל ובמידה רבה גם של הנגב, איפה שיש צורך.

יעל רון בן משה: בכל דיון שאנחנו מגיעים אנחנו מסתכלים על זה במשקפיים של אזרחי הגליל.

יעל רון בן משה: ממש עכשיו פנו אלי מאיזה אתר אינטרנט כדי לשאול למה בוועדה לפניות הציבור בראשה אני עומדת, מעל 50% מהדיונים עסקו בגליל.

יעל רון בן משה: חשבתי לעצמי, רק 50%?

יעל רון בן משה: אני התכוונתי שלפחות 90% יעסקו בגליל.

יעל רון בן משה: האמת היא שבאמת יש פערים ויש צורך.

יעל רון בן משה: זה נוגע לתשתיות תחבורה ציבורית וכבישים, לבריאות.

יעל רון בן משה: אתם עוסקים בבתי חולים ובדברים גדולים אבל אילן מכיר את זה מהגליל המזרחי.

יעל רון בן משה: אפילו ניידות טיפול נמרץ אין מספיק או אין כמעט בכלל.

יעל רון בן משה: הדברים הם קטנים ואם אתם מביאים את הגרוש ללירה, אז זה בדיוק המקומות האלה.

יעל רון בן משה: פה בכנסת אנחנו רואים כל מה שקשור לפריסת רשת הגז הטבעי, כל מה שקשור להטבות מס.

יעל רון בן משה: הדברים הולכים ונשחקים ולא מגיעים לצפון.

יעל רון בן משה: הייתי שמחה לראות אתכם עוסקים בזה בכל החלטת ממשלה, בכל דיון ממשלה.

יעל רון בן משה: לא רק לשלוח אותי לוועדת כספים להרים דגל.

יעל רון בן משה: אני רואה שאתמול התקבלה החלטת ממשלה – עיני לא צרה כמובן במוסד יד ושם – אבל תמיכה של 29 מיליון שקלים, כשאנחנו יודעים שמוזאון השואה בלוחמי הגיטאות לא מקבל שום תמיכה נוספת.

יעל רון בן משה: אני לא שמעתי את קולכם בעניין הזה.

יעל רון בן משה: מוסדות תרבות בפריפריה.

יעל רון בן משה: אני יודעת שאתם תומכים ויש השקעות בעכו ובמקומות אחרים, אבל הנה, החלטת ממשלה כזאת וקולנו לא נשמע.

יעל רון בן משה: גם לכנסת מגיעות החלטות שעברו ועדות שרים וועדות אחרות, שאני לא מרגישה שיש ייצוג לגליל ואז אנחנו נשלחים להילחם על זה.

יעל רון בן משה: אני כן הייתי שמחה אם את כל האנרגיות שלכם שבאמת מכוונות לגליל ובאמת רואים את השינוי והמחויבות, להרגיש קצת יותר בדיונים האלה.

מיכאל ביטון: תודה רבה.

מיכאל ביטון: נירה שפק בזום.

נירה שפק: תודה רבה.

נירה שפק: אני רוצה להתחיל רגע במשהו שיעל אמרה.

נירה שפק: יעל, גם בעוטף בנגב יש מוזאון שואה ביד מרדכי.

נירה שפק: אני מצטרפת לדברייך ואומרת שכל דבר רוחבי צריך לבחון אותו לכל האורך ולכל הרוחב.

נירה שפק: בהקשר הזה נשמח גם למצב את המוזיאון ביד מרדכי.

נירה שפק: אני רוצה להתייחס רגע לאמירה שאולי קצת תהיה ביקורתית אבל אני מקווה שהיא תתקבל בידיים פתוחות בין כותרת לעשייה.

נירה שפק: בעברי גם אני צרכתי וחיפשתי את השירות של משרד נגב גליל.

נירה שפק: לצערי יש הבדל בין ההכרזות, המצגות והשקפים, לבין הביצוע בפועל.

נירה שפק: אני ממש ממש מבקשת שיהיו גם סדרי עדיפות.

נירה שפק: הייתי כאן מתחילת הדיון וראיתי את כל השקפים.

נירה שפק: אילן, אני רואה כאן מלא דברים אבל תכלס אני לא רואה הישגים, אני לא רואה סדר עדיפויות ופירוט תקציב אל מול כל משימה.

נירה שפק: אני לא אומרת שזה לא קיים, אני אומרת שזה צריך להיראות.

נירה שפק: אני אקח את כדוגמה את החלטת הממשלה 566 לקידום העוטף לשנים 2021-2022.

נירה שפק: כנציגת העוטף ואחת שבגאווה מייצגת את עוטף עזה ומהווה את הכתובת שלהם בכנסת, עברתי סעיף סעיף של משרד משרד.

נירה שפק: רוב המשימות שנכתבו ל-2021 לא מומשו.

נירה שפק: רוב המשימות שנכתבו ל-2021 בכלל לא התחילו תהליכי תכנון ב-2022.

נירה שפק: אני מגיעה למשרדים, חלקם בכלל לא מכירים את הסעיפים האלה.

נירה שפק: בתכניות העבודה, כולל בוועדת כספים, או בכל מקום שמגיעים להציג – היושב-ראש ראה את זה גם בדיונים שבאו שרים להציג אצלו.

נירה שפק: אני שואלת, ולא כולם יודעים מה הנתח שלהם.

נירה שפק: אני חושבת שקודם כל יש חובה לבקרה ואכיפה מתכללת על הדבר הזה.

נירה שפק: בנושא התכלס, אני רוצה לגעת בעוד שלוש נקודות.

נירה שפק: אחת, זה נושא האשכול.

מיכאל ביטון: קצר נירה.

מיכאל ביטון: את מדברת 4 דקות וח"כים פה דיברו 2 דקות.

נירה שפק: אני אצמצם.

נירה שפק: הנושא הקריטי מבחינתי בסדר העדיפות זה נושא התחבורה הציבורית שלא היתה אליה התייחסות.

נירה שפק: אני אשמח לשמוע איך זה מתכנס עם כל התוכניות שיש, עם כל הפער ועם כל השדרוג שנעשה?

נירה שפק: הנושא השני זה היערכות לחרום.

נירה שפק: לא שמעתי ולו מילה אחד על נתח רלוונטי מתקציב המשרד למוכנות העורף.

נירה שפק: לא חייבים לענות על הכול עכשיו.

נירה שפק: אני אשלח גם רשימה, אבל הנושאים האלה חייבים לקבל תשובה דרך הוועדה.

מיכאל ביטון: תודה רבה לך נירה.

מיכאל ביטון: ראש מועצת רמת נגב, בבקשה.

ערן דורון: תודה מיכאל ידידי.

ערן דורון: ברכות לשר, למנכ"ל ולחברי הכנסת המסורים.

ערן דורון: גם בצלאל שמלווה אותנו הרבה שנים ויעל שנכנסה בכל הכוח בכנסת האחרונה.

ערן דורון: יושב פה עודד סורוקה.

ערן דורון: בזכות עובדי המשרד שפועלים כל הזמן בשיתוף פעולה ככל שניתן.

ערן דורון: השר הכניס רוח חדשה, צריך לומר, כי בשנים האחרונות אנחנו מרגישים שחלה הפחתה לא מוצדקת בתקציבי הסיוע לרשויות.

ערן דורון: אולי זה בגלל סוציואקונומי אולי בגלל כל מיני דברים בסגנון הזה.

ערן דורון: אני חושב שכמובן אין לדבר הזה שום מקום.

ערן דורון: מי שגר ברמת הנגב או בערבה תיכונה, גם אם סוציואקונומי של הרשות הוא גבוה מהממוצע הכללי, עדיין עצם החיים במרחקים האלה ובמקומות האלה דורש את הסיוע.

ערן דורון: אני אגיד לכם באופן אישי.

ערן דורון: אני גדלתי בכרמיאל, בגליל.

ערן דורון: אבי היה מעמק הירדן ואימי עבדה בצפת הרבה שנים ובסוף הגעתי לנגב.

ערן דורון: אני דווקא כופר באמירה הזאת שהבנים צריכים להישאר.

ערן דורון: מיכאל, לך אני אומר את זה.

ערן דורון: הבנים צריכים לקבל את הכלים - - -

מיכאל ביטון: לא להישאר - -

יעל רון בן משה: אני תומכת בעמדת ראש המועצה.

מיכאל ביטון: אני רוצה להסביר את זה.

מיכאל ביטון: כל עיר בניה עוזבים אותה.

מיכאל ביטון: זה טבעי.

מיכאל ביטון: אבל אם 100% עוזבים אותה, סימן שהם לא אוהבים אותה.

מיכאל ביטון: אם 10% באים אליה, יש לה גידול טבעי.

מיכאל ביטון: אנחנו מדברים על הגירה חיובית שמבוססת על בני המקום וחדשים.

מיכאל ביטון: אבל אם בני המקום כולם לא רוצים לבוא, משהו לא טוב קרה בעיר הזאת או בקהילה הזאת.

מיכאל ביטון: אבל חלק מהם צריך לעזור להם להישאר ולהיות החקלאים של העתיד והיזמים של העתיד.

ערן דורון: אנחנו בוודאי רוצים שבנינו ובנותינו יישאר אבל זה לא המדד אלא איך אנחנו מצליחים לייצר חיים ראויים שגם אנשים ממקומות אחרים יבואו.

ערן דורון: דרך אגב, אנחנו רואים את זה קורה בפועל.

ערן דורון: אני כן רוצה להציף כמה נקודות למשרד.

ערן דורון: אמרתי את זה גם לשר במספר הזדמנויות וגם למנכ"ל.

ערן דורון: הרשות לפיתוח הנגב זה מוסד שאני יודע שהמשרד מתעסק בו.

ערן דורון: לצערי, בשנים האחרונות, אנחנו לפחות כרשות לא מכירים – אני אגיד את זה הכי פשוט: 82 מיליון שקל תקציב, אפס שקל תקציב לרשות שלנו.

ערן דורון: קטנה גדולה, זה לא משנה, עצם זה שככה זה קרה, זאת תקלה.

ערן דורון: אנחנו מצפים מהמשרד שיתקן את הסוגיות האלה, כי זאת דוגמה בוטה בעצם לאפליה.

ערן דורון: לא חשבתי בחיים שיש איזו אפליה נגדנו, אבל זאת ממש אפליה.

ערן דורון: הדבר השני.

ערן דורון: דיברתם על תכלול.

ערן דורון: יצא קול קורא לאירועי תרבות, אחד לאחד כמו הקול קורא של משרד התיירות, שנותן העדפה לגדולים ולא נותן את האפשרות לקטנים.

ערן דורון: אז או שאתם תיקחו אחריות לקטנים או שהם ייקחו אחריות על הקטנים, אבל לא יכול להיות שיהיו שני קולות קוראים באותו נושא, כשבסוף נותנים עדיפות רק לעיריית באר-שבע.

ערן דורון: זה בסדר, אני מכירים בחשיבות של באר-שבע כמטרופולין בנגב אבל זה לא רק באר-שבע.

ערן דורון: לכן אנחנו מצפים שאתם תעשו את הכיול ואת הדיוק הזה עם אנשי משרד התיירות.

ערן דורון: אם צריך עזרה בלחבר, אנחנו יודעים לחבר אותם.

ערן דורון: אין סיבה שקולות קוראים ילכו רק למרכזים הגדולים.

ערן דורון: אני חושב שזאת דוגמה.

ערן דורון: לגבי חוות בודדים, אני חייב להגיד לכם משהו.

ערן דורון: חוות הבודדים, התב"ע הראשונה שאושרה היא כבר לפני שנתיים וחצי כמעט.

ערן דורון: חבר הכנסת סמוטריץ' צודק.

ערן דורון: כבוד היושב-ראש, אנא זמן את הדיון.

ערן דורון: אנחנו מתקדמים בתהליכי התכנון הארוכים מידי אבל הגיע השלב להסדיר את החוזר עכשיו והדבר הזה לא מתקדם.

ערן דורון: דבר אחרון בהקשר של הנגב לא חונה אצל השר אבל הוא יכול להיות מכפיל כוח וגם אצלך יושב-ראש הוועדה.

ערן דורון: תיראו, אומרים את זה הרבה בהקשר של שדה תעופה נבטים, שבסופו של דבר החסם היחיד זה הסיפור של משרד הביטחון, שיש לו את הסיבות והשיקולים שלו והם לגיטימיים.

ערן דורון: הבעיה שהדבר הזה הוא לא רק חונה על סיפור נבטים.

ערן דורון: יש לנו מאות אלפי דונמים של שטחי אש לא מנוצלים, שלא פוגעים בבניין הכוח של צה"ל.

ערן דורון: בסיסים נטושים שהפכו להיות מזבלות וכל זה בחסות משרד הביטחון.

ערן דורון: אמרתי לשר ולסגן שר ולכל האנשים הרלוונטיים, שמשרד הביטחון הפך להיות חסם לפיתוח הנגב.

ערן דורון: אני חושב שזה קורה גם בגולן.

ערן דורון: אני לא מספיק מכיר, אבל בנגב זה בוודאות.

ערן דורון: אני חושב שצריך לבקש משר הביטחון ואני אבקש גם דיון בוועדת חוץ וביטחון, לבוא ולתת דין וחשבון על העניין הזה.

ערן דורון: אי-אפשר רק לדבר על חיזוק פתחת ניצנה אבל בסוף, כשצריך לשחרר שטחים בפתחת ניצנה, משרד הביטחון יעשה הכול ולא מתקצב בתקציב של 60 מיליון שקלים, 20 מיליון שקלים בודדים לפינוי נפלים.

ערן דורון: סליחה, מוקשים תקצבו, נפלים לא תקצבו.

ערן דורון: סליחה, זה נראה לי זלזול בחקלאות.

ערן דורון: לכן אני חושב שטוב שהשר שומע את זה.

ערן דורון: זה זלזול בחקלאות, זלזול בהתיישבות בנגב.

ערן דורון: זה נכון כמעט לכל רשות ורשות קיימת.

ערן דורון: לכן אני מצפה.

ערן דורון: עוד פעם, זה לא חונה אצל השר והמנכ"ל אבל - - -

מיכאל ביטון: רק את הכוס המלאה ששחררנו לך כמה דברים שם.

מיכאל ביטון: תן גם את הכוס המלאה, שאני לא אשפוך אותה עליך.

ערן דורון: אתה צודק שאחרי שש שנים, בזכות ראש הרלפ"ם, איש מדהים שהוא בן דימונה והתחנך בתיכון לחינוך חברתי, שרון חדד, הצליח מתחת לרדאר לשחרר 2,700 דונם.

ערן דורון: זה היה למרות ולא בגלל.

מיכאל ביטון: ואת מתקן חולות.

ערן דורון: צודק, צודק.

ערן דורון: אז אני אגיד מילה טובה.

מיכאל ביטון: הוא צודק שצריך לעזור לו, אבל גם להראות את המעשים הטובים.

ערן דורון: נכון.

ערן דורון: אז אני שוב מחזק את השר בעבודה.

ערן דורון: צריך להבין, זה לא רק באר-שבע ולא רק חיפה בצפון.

ערן דורון: מבחינתי מה שיעל אומרת זה מקובל.

ערן דורון: יש את המועצות האזוריות.

ערן דורון: אני יודע שהשר היה, מכיר ויודע אבל בסוף צריך לתת לזה ביטוי אמיתי בקולות קוראים ובפרויקטים שיכולים להגיע גם למשתמשי קצה האחרונים.

ערן דורון: תודה ובהצלחה.

מיכאל ביטון: האתגרים מתרחבים מבחינת ביטחון פנים במרחב הזה ותחושת ביטחון של האזרח.

מיכאל ביטון: תודה רבה לראש המועצה.

ערן דורון: אולי מילה על גרעין הראל.

ערן דורון: לפני ארבע שנים הם באו אלי למשרד ואמרתי להם בואו לניצנה, יש לנו מקום, תיכנסו.

ערן דורון: בשבוע הבא אני מקווה שממשלת ישראל הולכת לאשר את היישוב החדש בניצנה, סמל יישוב, שזאת בשורה גדולה.

ערן דורון: יש לנו כבר היום גרעין שם.

מיכאל ביטון: יש שם עשייה מדהימה.

ערן דורון: צר לי שחברי גרעין הראל לא רצו אז לבוא, כמו שהם לא רצו בהרבה מקומות אחרים.

ערן דורון: הם פלשו, שלא בדין, על הר אלדד וקודמי בתפקיד, זכרו לברכה, ריפמן, נאלץ לפנות אותם.

ערן דורון: יש גם דרך לעשות דברים.

ערן דורון: צר לי שגרעין הראל פספסו את כל ההזדמנויות לעזור להם.

ערן דורון: אנחנו עדיין מזמינים אותם לבוא גם לרמת הנגב.

ערן דורון: אנחנו מאוד מעריכים והם אנשים רציניים, הם יכולים לבוא לגור במדרשת - - -

מיכאל ביטון: יש לך איפה לשים אותם ברמת נגב?

ערן דורון: בניצנה יש לנו 1,200 יחידות דיור ונראה לי שנמצא להם מקום, רק שיבואו, אנחנו מזמינים אותם.

מיכאל ביטון: אז עוד אופציה נפתחה.

מיכאל ביטון: נסיים באופן חיובי.

מיכאל ביטון: נציג רמ"י, עדכון על ההסדרה של החוות, לפני דיון מעמיק שיהיה פה בוועדה.

מיכאל ביטון: שי קרפ ממרחב דרום, בבקשה.

ערן דורון: שי קרפ הוא אחד האנשים הכי טובים שעושה עבודה מדהימה בדרום, צריך להגיד לו מילה טובה.

מיכאל ביטון: הבנת?

מיכאל ביטון: אם ראש המועצה אומר עליך דברים טובים, תתחיל לדאוג.

מיכאל ביטון: שי, בבקשה.

שי קרפ: צהרים טובים לכולם.

שי קרפ: אני באמת מטפלים בחוות הבודדים בשני איתורים.

שי קרפ: יש לנו חוות של דרך היין, 24 חוות, רק 8 מתוכן השלימו את ההליך התכנוני.

שי קרפ: שניים שהיו הפיילוט הראשון אושרו לאחרונה בחתימת שר האוצר.

שי קרפ: יש עוד מספר שנעים בעקב.

שי קרפ: כאמור, 16 עדיין לא השלימו את ההליך התכנוני ואנחנו לא יכולים להתקדם.

מיכאל ביטון: מה החסמים?

מיכאל ביטון: כשאומרים תהליך תכנוני, זה לא אומר שיש לו הסכם חכירה מול המנהל.

מיכאל ביטון: אנחנו רוצים גמר סופי, שיש לו הסכם עם רשות מקרקעי ישראל.

שי קרפ: הסכם הוא יכול לקבל רק בסוף כי זה הסכם חכירה לפי תמ"א.

מיכאל ביטון: אז מתי החוות יוסדרו?

מיכאל ביטון: מתי נגמור את הפרשייה הזאת?

שי קרפ: אז אני אומר.

שי קרפ: יש לנו 8 שהשלימו את ההליך התכנוני.

מיכאל ביטון: אז למה אין להם חוזה חכירה?

שי קרפ: אז אני אומר, היו שניים שהיו פיילוט והיה איתם עיכוב ארוך בוועדת הפטור.

מיכאל ביטון: מתי לשמונה שהשלימו את ההליך התכנוני יהיה חוזה חכירה חתום?

שי קרפ: אני אענה על הכול, רק תיתן לי.

שי קרפ: אני אומר, שניים אנחנו צריכים עכשיו לסיים ולהוציא להם מפרט וחוזה אחרי שהם יאשרו אותו.

שי קרפ: עוד שניים בהליך מאוד מאוד מתקדם להעלאה.

שי קרפ: יש אחד שצריך לבוא ולהסדיר עוד כמה דברים ויש עוד שניים שהם בתהליך.

שי קרפ: זאת אומרת, מתוך השמונה, אני מעריך שתוך כמה חודשים נסיים איתם.

מיכאל ביטון: שי, אנחנו נסתפק בזה אבל יהיה פה שעה וחצי רק על חוות.

מיכאל ביטון: תתכוננו לדיון הזה וכל תשובה שתיתן שם תהיה מגודרת בלוחות זמנים, גמר תכנון, גמר חוזים, לוח גנט ומי חוסם, איזה משרד תוקע.

מיכאל ביטון: זה מה שאנחנו רוצים, לוח גנט על כל חווה.

מיכאל ביטון: באיזה מצב תכנוני?

מיכאל ביטון: מתי יסתיים התכנון?

מיכאל ביטון: מתי ייחתם חוזה?

מיכאל ביטון: אם יש חסם, להגיד מי החסם.

מיכאל ביטון: זאת הרשימה שאנחנו רוצים לראות פה בתוכנית עבודה שתוצג בוועדת כלכלה על החוות.

מיכאל ביטון: תודה על התשובה, בינתיים נסתפק בכך כי נקדיש לזה זמן מלא.

מיכאל ביטון: אנחנו לקראת סיום.

מיכאל ביטון: אדוני השר והמנכ"ל, כמה מילות סיכום שלכם ואני אסכם את הדיון.

עודד פורר: תכף המנכ"ל יתייחס נקודתית להערות שעלו פה.

עודד פורר: אני אומר לך, אדוני היושב-ראש, בעיניי זה אחד המשרדים החשובים כשהוא מבצע את תפקידו.

עודד פורר: בעבר אולי הפכו אותו למן משרד שדרכו מחלקים כסף.

עודד פורר: זאת לא הכוונה, יש לנו ברוך השם תקציב הכי גדול שהיה אי פעם למשרד.

עודד פורר: אבל החכמה היא לא רק לממש אותו אלא לממש אותו נכון ושהשקל שלנו יעשה את האימפקט הנכון ואת ההשפעה הנכונה.

עודד פורר: נאמר פה שעוד לא ראינו ביצוע.

עודד פורר: נכון, נכנסנו למשרד, עושים סדר.

עודד פורר: התחלנו עכשיו לבצע את התקציב.

עודד פורר: כבר התקציבים של 2021 חולקו משמעותית באופן שונה להרבה מאוד רשויות מקומיות.

עודד פורר: גם ברמת הפעילות אני מעריך שבחודשים הקרובים נראה את הכסף הזה רוקם עור וגידים בשטח.

עודד פורר: הרשות מקבלת תקציב ומוציאה את הפרויקט.

עודד פורר: בהחלט יש פה שינוי ענק.

עודד פורר: אני אומר וסביב זה צריך להתכוונן.

עודד פורר: אנחנו הופכים את הנגב והגליל למרכז.

עודד פורר: אלה המרכזים החדשים של מדינת ישראל.

אילן שוחט: אני אתייחס לנושאים שעלו כאן.

אילן שוחט: לגבי מה שאמרה חברת הכנסת נירה שפק.

אילן שוחט: את צריכה לברך, נירה, כי במעבר צה"ל לנגב עיקר הביקורת היתה שמרבית הכסף מרוכז בבאר-שבע ושבאר-שבע לוקחת את כל התקציבים.

אילן שוחט: אנחנו דווקא עשינו פה פתיחה מסוימת ודווקא לרשויות המטרה העברנו 3.5 מיליון שקלים להעצמה קהילתית ועוד מיליון שקלים למוקד רפואי בשדרות.

אילן שוחט: ב-2022 אנחנו הולכים להעביר עוד 3.5 מיליון שקלים לכל הדברים שמחזקים ותומכים.

אילן שוחט: צריך להבין, כבוד היושב-ראש, שאנחנו נותנים את הכסף ואת הפתרונות אבל יש רשויות שלא מצליחות לעכל את זה ויש רשויות שלא מצליחות לבצע.

אילן שוחט: הרבה דברים נתקעים דווקא בשטח.

אילן שוחט: אז אנחנו לא יכולים לשלוט על כל התהליך, אבל לפחות מה שתלוי בנו - - -

מיכאל ביטון: אתה תגיד לנירה איזה ראש רשות לא ביצע את הכסף שלו.

מיכאל ביטון: אני אומר לך, תוך חודש אתה תשמע ממנו.

עודד פורר: יש כאלה שגם לא מגישים מענה.

מיכאל ביטון: זאת בעיה שלהם, זאת מנהיגות קלוקלת.

מיכאל ביטון: אתם תעמידו את התנאים.

אילן שוחט: ההחלטה היא במעבר של עוטף עזה, לא בצה"ל דרומה, זה יותר של עוטף עזה ושם מקבלים.

אילן שוחט: לגבי שטחי אש, אני מצדיק את חברי.

אילן שוחט: היינו על זה, דיברנו על זה, ישבנו יחד.

אילן שוחט: הוצאנו מכתב למנכ"ל משרד הביטחון ולאחראי על שטחי אש.

אילן שוחט: יש מיזם גדול כרגע בנגב, ומה שתוקע את ההתפתחות שלו זה הקצאת שטח.

אילן שוחט: גם על זה הוצאנו מכתב.

אילן שוחט: אנחנו מאוד נשמח להיות חלק בתהליכים האלה.

אילן שוחט: אנחנו רואים בזה באמת חסם.

אילן שוחט: תראי, אנחנו לא יכולים להיות בכל דיון ולשאול איפה הנגב והגליל.

אילן שוחט: מה שמובא לידיעתנו ומה שאנחנו גם רואים כנושאים אקוטיים שאנחנו יכולים להשפיע בהם, אז אנחנו נמצאים שם.

אילן שוחט: כמובן שיש פה דיונים שרצים פה נושאים וכל פעם צריך לשמוע מה בנגב ובגליל.

מיכאל ביטון: אני אתן לך טיפ.

מיכאל ביטון: יש איזה ארבע חמש ועדות חשובות בכנסת, שם חלק מהדברים גורליים לנגב ולגליל.

מיכאל ביטון: שים סמנכ"לים שלך ומנהלי אגפים, שימפו דיונים ויהיו שם ויגידו את הקול הצלול.

מיכאל ביטון: אתה לא תמיד תגיע אבל אני רואה שיש משרד ששותלים את האיש הבכיר והוא יודע להעביר את המסר ואז הח"כים ממנפים את זה כשהם שומעים את זה.

אילן שוחט: אני מסכם.

אילן שוחט: אני חוזר, אדוני היושב-ראש, למה שאמרת בפתח דבריך.

אילן שוחט: אנחנו מתכללים, אנחנו רואים איך השקל מגיע בניתוח לייזר ועושה את האימפקט הגדול ביותר ואיך הוא מביא איתו עוד תוספות.

אילן שוחט: לא דיברנו על פרק שלם שזה המגזר השלישי, שגם איתו אנחנו חוברים כרגע.

אילן שוחט: יש לנו המון פגישות.

אילן שוחט: גם במגזר השלישי יש המון פעילויות שגם חסר להם כסף וגם הם לא מפוקסים בחזון שלהם.

מיכאל ביטון: המגזר השלישי דורש חיזוק, הם היזמים.

מיכאל ביטון: יש לך עסקים חברתיים, חברות לתועלת הציבור, עמותות מקומיות.

מיכאל ביטון: לחזק אותם.

מיכאל ביטון: הם יודעים להביא תורם.

מיכאל ביטון: צריך למנף אותם.

מיכאל ביטון: אתה יכול להיות האבא של המגזר השלישי בפריפריה.

מיכאל ביטון: יש המון עשייה בתחום הזה.

אילן שוחט: אז תודה רבה לכם.

מיכאל ביטון: תודה לך.

מיכאל ביטון: תודה לשר ולמנכ"ל.

מיכאל ביטון: אני חייב להגיד שבאמת היתה פה הצגה טובה, סדורה וגם שיח אמיתי עם סוגיות כואבות מאוד בנגב.

מיכאל ביטון: עלו פה דברים כמו ביטחון אישי, רפואה, הסדרת החוות, גרעיני התיישבות, מענה לרשויות, פתרונות ייחודיים למועצות אזוריות.

מיכאל ביטון: אחד המבחנים שלכם כמשרד.

מיכאל ביטון: אתה עושה את מפת הנגב והגליל ואתה רואה את החמישים-שישים רשויות שהן הכתובת שלך, ואתה שם להן נעץ.

מיכאל ביטון: אם זה נעץ אדום, עוד לא בנית איתן שותפות.

מיכאל ביטון: אם זה נעץ ירוק, שמת עוגן, פיתוח כלכלי של אותו מקום או פיתוח קהילתי.

מיכאל ביטון: אתה בודק שאתה עם כל הרשויות האלה עובד וגם עם האזוריות.

מיכאל ביטון: אז אני משבח גם את הבחירה בך, אילן, גם את הרוח של השר, גם את הגדלת הכספים.

מיכאל ביטון: בסוף, עוד שנה, נבוא ונשאל מה בוצע?

מיכאל ביטון: עכשיו זה הצהרות לביצוע ושנה הבאה אנחנו רוצים ביצוע.

מיכאל ביטון: תודה רבה, אני נועל את הישיבה.